text:
-
Contact
- lionel_326@hotmail.com
Tene kuidou ku e muhénan aki. Nan ta hiba bo bankrut!
Reading Time: 9 minutes
Na tur hende hòmber, tene masha kuidou ku e muhénan ku bo ta drenta kuné. Tin ora bo ta purba impreshoná un muhé pa bo haña bon sèks, pero e bon sèks ei por sali bo masha karu mes. Pa mi suerte e muhé aki no a hiba mi bankrut. El a hunga mi tres bia bon hungá, m’a bend’é tres buki, plùs danki na dje m’a keda den ‘suite’ di un hotèl pòrnada….ang, m’a menshoná ku m’a pidié p’e kasa ku mi tambe? Lo mi manda karchi di invitashon di mi kasamentu personal pa bo, basta bo tin un, dos òf tur tres di e bukinan aki. Tur tres ta optenibel aworakí na Mensing’s Caminada, pues sali bo bai buska nan mesora!
Masha dia mi ke a bai Movies pero komo niun hende no ke a bai ku mi, pues m’a disidí di bai mi so. Den Movies m’a topa un yùfrou sintá su so ku yen ko’i kome riba su pia. Mi no a pèrdè pa gana m’a aserk’é i puntr’é si e tin kompaño i si no ta asina, ku si mi por sinta band’i dje i nos ta kompaña otro. El a aseptá i asina m’a sinta band’i dje i disfrutá di un bon pelíkula. E muhé aki tabata hole mas dushi ku un hardin di rosa Dahlia i Magnolia, anto el a trata mi masha lif mes. Pues despues di e pelíkula mi a puntr’é si un dia e lo ke bai kome ku mi na un restorant. Mesora el a habri asina dos wowo hanchu i bisa mi ku e gusta kome anto asin’ei lo mi por konkist’é masha fásil mes. Awèl, esei tabata nèt bon chèns pa mi purba impreshon’é ya komo m’a gusta e manera ku el a trata mi.
Pa e sita ku mi tabata tin kuné, m’a bai kumpra paña karu, oloshi ‘Mont Blanc’, hasi reservashon na restorant Wine Cellar, i nos a bai kome, kòmbersá, hari, pasa masha ‘leuk’ mes ku otro. Mi a mira ku el a gusta ku mi. Den su wowonan mi a mira ku e tabata kayendo pa mi.
M’a puntr’é si e ke bai kas ku mi pa nos kontinuá e anochi. Su wowonan a saka un brio i el a smail i bisa “SI”! Pero mi no ta kèns. Mi no por a bai mi kas kuné pasó mi kas no ta un bista. Yen paña ku tayó sushi benta aki aya, pues ta hotèl mi mester a bai kuné. M’a reserva un ‘suite’ den Acoya Hotel, i nos a pasa hinter e anochi huntu, masha dushi mes.
Pero mainta realidat di bida ta dal aden anto mi ta mira kon e muhé ta mustra hopi interes den mi. Lamentablemente mi pòtmòni no por sigui mantené e mentira aki pa largu tempu. Pa kolmo mi a mira ku e ta un muhé ‘high maintanance’ ku gusta kosnan nèchi, luhoso i karu, pues mi sigui ku e muhé aki, ta un bes aki e ta hiba mi bankrut. E manera di mas fásil pa kore ku un muhé asina ta di bis’é ku ta hòmber bashí mi ta. Esaki semper a yuda kore ku tur muhé ku ta karu pa mantené. Manera mi bisa e muhénan materialista ku ta hòmber bashí mi ta, nan ta sali kore bai mas duru ku e Quicksilver den ‘X-Men’. Anto esei ta bon tambe, pasó tòg mi no por mantené muhé karu. Nan ta duna mi strès i hinka mi den masha hopi problema finansiero.
Pues mi a bisa e muhé aki ku mi no ta traha. Ta un eskritor i outor pober i bashí mi ta, i ku aki aya mi ta lora man pa tene kabes riba awa. Mesora el a puntra mi “Eskritor i outor? Kua buki bo a skibi?” M’a bis’é ku te ainda mi tin tres buki skibí pero e lo no lesa nan tòg, pasó e bukinan ei lo no ta su stail. E di ku mi “Kon bo por sa kiko ta mi stail?” M’a bis’é “ata mi ta mirabo ei? Mi ta kere lo bo ta manera e muhénan ‘high maintanance’ ku úniko kos ku nan ta lesa ta revista pa sa kua ‘ makeup’ nobo di Revlon, MAC i Covergirl a sali. Mi bukinan no tin e kosnan ei aden. El a puntra mi “kon yama bo promé buki” M’a keda wak e mané “Ki dònder esei ta interesá bo?” Pero mi no a bis’é esei. M’a kontest’é “Kibra Hacha”. E di ku mi, “Mi por a wak’é?” M’a kue e buki dun’é. El a kuminsá ‘blader’ den dje i e di ku mi “hmm….e ta mustra mi interesante. Mi por sinta les’é un ratu?” M’a bis’é “Bon ya…eigenlijk 50 florin p’e buki si pero ya komo b’a hunga mi bon ayera anochi, bo mag les’é pòrnada” E di ku mi “great” M’a bis’é mi ta bai sali hasi pari kos bin pa nos kuminsá prepará pa ‘check-out’. E no a kontesta mi mes, el a keda kabes den buki.
M’a sali hotèl i lag’é den e ‘suite’, pero mi no a wòri pasó mi tin sigur ku e ta haña mi buki asina laf ku promé e kaba di lesa kapítulo dos ya e lo a kansa i disparsé kaba.
Grandi tabata mi sorpresa ora mi a bin bèk anto ainda e muhé tei. Anto el a kaba di lesa hinter e buki, i puntra mi kua ta e di dos buki. Ami a keda ‘flabbergasted’. Ta hendenan adikto na lesamentu so ta lesa un buki den un dia òf e buki mester ta sumamente bon ku bo no ta haña gan’i stòp di lesa (Meskos ku bo ta lesando e kuenta aki…..bo tin hop’i gana di sa kon e historia aki ta bai kaba òf no?)
M’a bis’é “e otro buki ta ‘Awa, Habon ku Past’i Djente’. El a puntra mi si e mag les’é. Mi a bis’é flèt “NO. “B’a haña un buki pòrnada kaba, ta Sanikolas b’a kere mi ta? Mi kemen b’a hunga mi bon si, ‘pero no es para tanto”. E di ku mi…..”Bo ta ban purba atrobe” M’a bisi’é atrobe flèt “NO”. M’a kue tene na su man, trèk’e pa mi sak’é pafó pasó awó si ta di mas. Sóbadje ora di ‘check-out’ ta sek’i yega, anto mi keda mas ora mi tin ku paga èkstra. Mi no tin sèn p’e ko’i lokonan aki. Imposibel un anochi di sèks tin ku sali mi karu asin’aki. Mi tabata purba push’é sak’é fo’i dje ‘suite’ pero el a keda resistí i pidi mi pa e buki ‘Awa, Habon ku Past’i Djente’. M’a keda purba push’é pa mi sake pafó, pero………
E muhé aki tabatin mala maña. El a kuminsá papia masha lif mes den mi orea bisa mi kiko tur e ta bai hasi ku mi si mi lag’é. M’a keda bisi’é “Nò, Nò Nò…nos tin ku sali pafó”, pero tòg el a logra gana mi. El a pusha mi riba stul, kai sinta riba mi, kuminsá sunchi mi pashonalmente…….anto ami ta hòmber ku ta para un bes, i manera mi para mi ta pèrdè forsa. Wega a bai ròndu mesora.
Mi mester a dun’é e buki ‘Awa, Habon ku Past’i Djente’ p’e lesa numa. El a bai sinta riba teras p’e lesa.
Atrobe mi a bis’é ku mi ta bai bin, pero sinseramente mi ta spera ku pa ora mi bin bèk el a bai, pasó simplemente mi no tin sèn pa mantené. E di ku mi “Ta bon papi’. Den mi mes mi ta pensa “Di unda mi ta sali k’e muhé mané ‘pega pega na’ki?”
Awèl, dos ora despues mi a bolbe bin bèk i haña e muhé ta grita hari meskos ku hende loko. E di ku mi “Nunka un buki a pone mi hari asina tantu. Mi gusta bo stail di skibi, dushi. Hopi realístiko pero prèt.”
Awó si mi no sa mas kiko pa hasi ku e muhé aki, anto mas ora bai, mas sèn mi tin ku paga n’e ‘suite’ pasó ya ora di ‘check-out’ a pasa kaba. Pero m’a pensa ku e último buki si lo pone sali na kareda, pasó ‘Niun Pataka’ no ta pa ken ku ta. M’a pensa ku e buki aki lo forsa e muhé aki su chip sigur. M’a dun’é e buki p’e bai lesa. El a tum’é ‘bon djente afó’ i e di ku mi “Mi ta bai les’é aworakí!” El a bai sinta kant’i ‘pool’ p’e lesa e buki.
M’a sali bai atrobe, pero e bia aki m’a bin mesora bèk pasó bo mes sa, mas ora mas sèn, plùs mi tabatin sigur ku awó si e muhé lo a disparsé.
Ora m’a yega e muhé a keda wak mi, wak e buki i bisa “Waw……waw. Mi ta mira asina tantu kos den e buki aki ku mi no tabata sa di mes”. E muhé a saka 150 florin duna mi. E di ku mi e ke tres di e buki aki. Un p’e mes, un pa su ruman muhé i un pa su amiga.
Awó si m’a keda kompletamente sorprendí i babuká. Mi a puntra e muhé “ta kiko tin robes ku bo anto? M’a bisabo mi ta pober, mi no tin sèn. E paña ku oloshi karu ku mi tabatin bisti, mi tin ku hiba tur bèk, pasó mi no por ‘affort’ nan. Ni sèn pa paga e ‘suite’ aki mi no tin.
E muhé a hala su kabeinan patras, kana bin serka mi, reis pechu dilanti, wak mi den mi wowonan i bisa mi “Papi, m’a paga e kamber kaba. Bo ta kla pa ‘check-out’ òf bo ke bai un ròndu mas?”
Na tur hende hòmber, tene masha kuidou ku e muhénan ku bo ta drenta kuné. Tin ora bo ta purba impreshoná un muhé pa bo haña bon sèks, pero e bon sèks ei por sali bo masha karu mes. Pa mi suerte e muhé aki no a hiba mi bankrut. El a hunga mi tres bia bon hungá, m’a bend’é tres buki, plùs danki na dje m’a keda den ‘suite’ di un hotèl pòrnada….ang, m’a menshoná ku m’a pidié p’e kasa ku mi tambe? Lo mi manda karchi di invitashon di mi kasamentu personal pa bo, basta bo tin un, dos òf tur tres di e bukinan aki. Tur tres ta optenibel aworakí na Mensing’s Caminada, pues sali bo bai buska nan mesora!
(E dama riba e imágennan ta simplemente un modelo. E historia a pasa di bèrdat si, wèl parsialmente di bèrdat, pero ku kompletamente un otro persona. Kisas e tabata djis un soño tambe. Mi no ta sigur mas. Agt, djis bai buska bo bukinan :D)
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


c: text/html

text:
South Beach – Diasabra marduga 2’or pasa, varios unidad policial a bay patras Rembrandt na South Beach.
E motibo tawata cu un persona lo a wordo seriamente maltrata y posiblemente no tawata duna señal di bida.
Na yegada e homber tawata halando rosea, pues e ta na bida.
Solamente cu e ta seriamente herida, door cu sanger lo tawata saliendo for di horea.
Esaki ta un indicacion cu e victima a sufri golpi fuerte na su cabes.
Segun informacionnan, e homber aki a wordo maltrata door di un otro homber.
La ta trata di homber di postura gordo. Autoridad lo sa mas o menos ken ta esun cu lo a maltrata e homber.
Posiblemente lo tawata trata di un problema y cu lo a caba momento cu a agresor a hisa e victima y lage cay ariba su cabes.
Ambulance a transporta e homber cu urgencia pa hospitaal.
Departamento tecnico (BFTO), a ser pidi na e sitio pa saca potret di e sitio unda e incidente a sosode.

robotstxt: allowed

filter: keep


text:
Minister di Salubridat, Medio Ambiente i Naturalesa
Sra. Susanne Camelia-Römer
Fort Amsterdam # 17
Presente
Djárason, 3 di òktober 2018
Tópiko: Status di ehekushon di moshon di Parlamento di Kòrsou di dia 24 aprel 2018 relashoná ku e proyekto Hospital Nobo na Otrobanda
Apresiable señora minister Susanne Camelia- Römer,
E moshon di Parlamento di Kòrsou fecha 24 aprel 2018 ta urgi den 4 disederans na Gobièrnu di Kòrsou, 4 aspekto importante pa loke ta trata e proyekto Hospital Nobo Otrabanda. Un moshon aprobá ku votonan general di 20 parlamentario. Den kuadro di e moshon aki, den kuadro di follow up di e moshon aki i tambe den kuadro mi ròl di kontrol komo parlamentario mi ta aserká señora minister ku e siguiente preguntanan, hasiendo uso di mi derecho komo parlamentario pa hasi pregunta konforme artíkulo 96 di Reglamentu di Orden di Parlamento di Kòrsou:
1. Preguntanan a base di e moshon 24 aprel 2018:
a. Kiko ta e status pa loke ta trata e komishon pa hasi un “feitenondezoek” riba e trayekto di e proyekto di e konstrukshon di Hospital Nobo Otrabanda?;
b. Kiko ta e status pa loke ta trata kuentanan anual audita (gecontroleerde jaarrekeningen) di e proyekto Hospital Nobo Otrabanda pa loke ta añanan 2013, 2014, 2015 i 2016? Ki dia Parlamento di Kòrsou por risibí esaki nan?
c. Kiko ta e status pa loke ta trata pa laga hasi un “nulmeting” di e proyekto Hospital Nobo Otrabanda konforme esun ku tabata tin kaba?
d. Kiko ta e status pa loke ta laga hasi un investigashon riba otorgamentu di pèrmit pa hasi uso di Hamelbergweg pa konstruí parti di Hospital Nobo Otrabanda?
2. Kiko ta e liña di tempu (timeline) pa kompletá kada un di e 4 puntonan menshoná ariba na pregunta 1?
3. Kiko ta e status pa loke ta trata kuentanan anual audita (gecontroleerde jaarrekeningen) di e proyekto Hospital Nobo Otrabanda pa loke ta aña 2017? Ki dia Parlamento di Kòrsou por risibí esaki?
Atentamente,
Curtley Obispo
Parlamentario pa Kòrsou PAR
Anekso: Kopia di moshon Parlamento di Kòrsou 24 aprel 2018


text:
ORANJESTAD – Despues cu luna pasa a jega na un acuerdo awor officialmente e ekipo di Los Angeles Dodgers a firma acuerdo unda e pitcher di hermana isla Curacao Kenley Jansen ta firma un acuerdo historico di 5 anja na un balor di 80 million di dollar.
Dodgers ta preparando un conferencia di prensa official hunto cu Jansen, y tercera base Justin Turner. En total Dodgers a firma mas di 192 million di dollar na e tres hungadornan, Kenley Jansen, Justin Turner y pitcher Rich Hill.
Kenley Jansen ta sigura su posicion como un di e top relevo di Grandes Ligas cu e contract aki. Pa locual ta Jansen mes lo e raporta hunto cu e catcher y pitchernan di Dodgers pa Spring Training dia 13 di Februari proximo.


text:
ORANJESTAD (AAN): E team dinamico di recreacion di Riu Palace Aruba y Riu Palace Antillas a tene un competencia amistoso di volleyball cu huespednan. Durante e competencia aki tanto e empleadonan di ambos hotel y huespednan a pasa un momento agradabel.
E combinacion di e team dinamico di ambos hotel tabata activo y a demostra cu nan ta traha den team y espirito contra e huespednan. Tur hende a disfruta y e huespednan para na banda tabata apoya ambos team. Na final di e wega e team di huesped a bay cu e victoria, unda nan a demostra miho tecnica contra e team dinamico di Riu Activities.
Riu Hotels & Resorts a habri Riu Palace Aruba na aña 2007. Debi na e gran exito di su prome hotel na Aruba, e compania a dicidi di adkiri un di dos hotel, habriendo Riu Palace Antillas na aña 2014. Hunto e dos hotelnan aki ta maneha mas o menos 25 mil huesped pa luna, cu un nivel di grado di ocupacion mas halto riba nos isla. Entre e dos hotelnan RIU na Aruba, nan ta emplea riba 800 trahado, brindando huespednan e miho nivel di servicio.


text:
DEN HAAG – Durante di un serie di encuentronan Arubahuis a presenta e team di mentornan nobo na e grupo di studiantenan cu ta den nan prome aña. Alabes a tuma despedida di e mentornan cu tabata encarga cu e regionnan. Na e ocacion aki e studiantenan pa e region di Groningen y Leeuwarden a cera conoci cu nan mentor nobo Donna van Heukelem-Kock. Den e caso di Arnhem, Nijmegen y Wageningen e mentor nobo ta Yuraima Henriquez-Rodulfo. E studiantenan den e region di Utrecht tambe a cera conoci cu nan mentor nobo den persona di Omar Besaril. Finalmente dos mentor nobo pa e region di Den Haag, Delft y Leiden a keda introduci kende nan ta Solange Quandus y Shahaira Brokke.
DEN HAAG – E staf di e Comision Permanente pa Asuntonan di Reino di Tweede Kamer a haci un bishita di cortesia na Arubahuis. E delegacion a consisti di Griffier Tim de Lange, adjunct-griffier Annemarijke de Vos, in-formatiespecialist Kim van Velzen, commissie-assistent Djamila Khoda-baks y kenniscoördinator Jacob Pot. Esaki ta pa prome biaha cu e staf completo di e Comision di Tweede Kamer ta haci un bishita na Arubahuis.
DEN HAAG – Cas di Aruba ta pone hopi enfasis riba e preparacionnan cu nos hobennan cu ta pensa di bin studia na Hulanda tin cu haci pa por tin un experencia positivo y exitoso ora nan yega Hulanda. Manera e responsabilidad di cada studiante pa busca un camber. Nos ta na luna di november caba y pesey ta importante cu e studiante cu pa otro aña kier bin Hulanda cuminsa inscribi pa un camber. Pa e alumnonan den vóór- examenklas (Havo4, VWO5 y MBO3) y cu tin pensa di bin studia tambe por inscribi caba. Haciendo esaki na tempo e chens ta hopi grandi cu e studiante por haña un camber pagable y mas conforme su gusto ora cu e jega Hulanda.
HILVERSUM/ ORANJESTAD – E situacion di Venezuela y su relacion cu Aruba un biaha mas a bin na bista e siman aki durante un programa di television Hulandes, Zembla di BNNVARA riba NPO2 . E programa cu a pasa diaranson anochi ora di Hulanda a trata e tema di refugiadonan Venezolano yegando e islanan di Reino Hulandes den Caribe, particularmente Aruba y Corsou. Den e programa aki, loke a hala atencion ta e declaracionan di prome minister di Aruba Evelyn Wever riba e tematica, y su comentario riba e consul ‘nobo’ di Venezuela, Carlos Mata Figueroa.
AMSTERDAM – E futbolista professional di Aruba Denzel Dumfries a participa den su prome session di entrenamiento cu e ekipo nacional di Hulanda e siman aki. E mes a mustra di ta contento cu esaki, y a ubica e potretnan corespondiente riba su pagina di Facebook.
DEN HAAG – Minister Plenipotenciario, sr. Guillfred Besaril, a enfatisa e fin di siman aki un biaha mas na tur e studiantenan di Aruba cu kier bini Hulanda na 2019, cu ta sumamente importante pa nan inscribi nan mes pa un camber prome cu dia 1 di November proximo. E preocupacion di e mandatario pa loke ta e tema aki a keda confirma pa e Landelijke Studentenvakbond (LSVb) cu recientemente a duna un entrevista na e matutino Hulandes “De Telegraaf” cu a keda publica bou e titulo “Woningnood studenten steeds groter”.


text:
Polis a detene pareha cu a core bay despues di a ocasiona un accidente nan dilanti
Diadomingo anochi durante patruya banda di Talk of The Town polisnan ta nota con un Chrysler convertible shinishi ta dal tras di un auto cora y polis a para nan pero 2 persona a sali core bay. Polis a logra gara ambos un homber y un muher latino nan no tabata tin prueba di ta legal na Aruba. Polis a detene ambos y a pasa nan pa Guarda Nos Costa pa controla nan legalidad na Aruba y pa si no ta asina deporta nan mesora.


text:
E problema di bendemento di pildo online ta un problematica cu Inspectie Volksgezondheid Aruba ta atende cun’e ariba un base diario. Sra Cheryl Rosa – Fingal, Inspecteur Gezondheidzorg ta amplia mas ariba esaki.
Remedinan ilegal, ta drenta via avion, via barconan chikito. Tin diferente manera con nan ta drenta, ainda no sa con nan ta drenta, sino lo a stop nan caba. E problema ta salud publico. Esey ta e problema di mas grandi ya cu remedinan cu no ta wordo prescribi pa bo dokter no wordo controla cu bo dokter tampoco. Si e persona tin mas remedi ta uzando, den e caso aki remedi ilegal. E uzo di antibiotica ta un gran problema, ya cu e ta bay crea hopi resistencia. Hende ta uza hopi antibiotica, esey ta full un otro vision den antibiotica y paisnan den Latinoamerica ta bezig ta combati e problema aki.
E problema ta cu si uza antibiotica dimas, of ora cu no mester, p.e. ora di un griep, unda cu no mester di uza antibiotica. E persona ta bezig ta build up cierto resistencia y e dia di mañan, ora di un longontsteking a causa di ub bacteria, ora dotker prescribi un remedi, e persona por muri, di e mesun longontsteking. Pero door di uzo di mas di antibiotica, a crea un resistencia cual ta pone cu antibiotica no ta yuda mas.
Tin mas remedinan (ilegal) cu ta wordo importa diariamente. Ta danki na Douaneronan, cu tin un bon control ariba esaki. Y ta saca e remedinan aki for di maleta. Ta solamente personanan cu ta bin cu nan recept como prueba. Tin remedi ta wordo bendi na bar, supermercado, fruteria. Pero esakinan tur tin hopi impacto ariba e salud. Te hasta un hende ta muri y niun di e famia sa dicon e persona a muri. Kisas por ta dor di e (mal) uzo di remedinan. Uza remedi solamente ora dokter prescribi. Tin cierto remedi cu por wordo cumpra den botica solamente. Y cierto remedinan ta wordo bendi solamente via recept. Esaki ta pa e dokter por vigila e uzo di remedi y te hasta e por wak si e ta bayendo bon, pa e por tuma su medidanan cu e mester pa cu e salud di e persona.
Inspectie der Volksgezondheid Aruba tin leynan cu ta wordo controla y un di e leynan ta ley di remedi, di calidad di salud. Dus, nan ta controla cada remedi cu agencia y boticarionan importa, cada un remedi ta bay IVA pa wordo controla, den e circuito legal. Inspectie Volksgezondheid Aruba ta e instancia cu ta controla e remedinan. Y nan ta traha hunto cu otro departamentonan, manera Dienst Volksgezondheidsdienst, bou cual Registratie Comissie ta cay. Dus si un agencia kier importa un remedi nobo, ta e Dienst Volksgezondheids (DVG) tin Registratie Commissie, cu ta cay directo bou di minister, y nan ta bay wak si e remedi ta bon, di bon fabrica, bon calidad, etc, prome cu e wordo inscribi como remedi pa wordo uza. Fulle trayectorio ilegal, IVA no ta wak. Dus e manera con e remedinan ta wordo confisca, IVA ta traha cu DVG, IASA, Douane pasobra cu Douane tambe tin na Barcadera, Airport, Postkantoor. Y eynan tin hopi remedi ta bin. Y e resultado ta cu por wak cuanto remedi ta wordo bendi ariba Facebook. E aña aki IVA a cuminsa un accion hunto cu Fiscal y Recherche cu nan a bin detene un paar di hende door cu pueblo ta manda IVA tur e remedinan cu ta wordo bendi ilegal. Tin dokternan cu ta manda IVA, como tambe boticarionan, ta manda IVA e snapshotnan, y e afdeling di Inspectie der Geneesmiddel ta wak si enberdad e ta un remedi, enbes di un suplemento. Si e resultado di un remedi, nan a haya un carta di recherche y nan a haya un boet. Esaki ta algo cu sigur lo wrodo repiti. Tin hopi instancia cu ta combati ilegalidad.
Pueblo mester sa, cu si e cumpra remedi ilegal, e ta core riesgo pa su mesun salud. Por ehempel, e persona kier baha peso, pero e ta tuma algo pa kibra vocht. Esaki ta un practica peligroso.
No tin nada mas miho, cu bay bo dokter y sigui instruccionnan di bo dokter. No cumpra un remedi riba caya, pero cumpra fruta cu ta bon pa salud. Bendemento di remedi na fruteria ta ilegal y e consumidor no sa con e producto a wordo importa. Tin cierto productonan cu mester ta warda na cierto temperatura.
Agencia y boticanan ta cumpli cu rekisitonan pa warda e remedinan. Y e rekisitonan ta hopi estricto, segun Sra. Cheryl Rosa – Fingal, Inspecteur Gezondheidzorg.


text:
ORANJESTAD – Diahuebs mainta, 8 di maart, atleta di Taekwondo, Jennifer Báez García a gana medaya di Oro den modalidad di Pumsee, durante...
ORANJESTAD – Absolute Championship Berkut 82 na Sao Paulo, Brazil lo ta debut di Gregory Milliard den un evento cu ta ser...
ORANJETSAD – Atleta Elite di Taekwondo Monica Pimentel ta clasifica pa e Weganan Centro Americano y Del Caribe Barranquilla 2018, despues di...
ORANJESTAD – E atleta di kickboxing Eyevan Danenberg ta gana Glory 51 Rotterdam Welterweight Contender Tournament! Danenberg ta gana dos pelea, prome contra Jimmy Vienot...
ORANJESTAD – E ekipo di Cincinnati Reds tawata perdi den di 9 inning cu score di 7-5 contra e ekipo di Chicago...
ORANJESTAD – E analista di baseball di ESPN Jessica Mendoza a entrevista e tres astronan di e ekipo di Boston Red Sox....
ORANJESTAD – Caribbean Fighting Championship den di su di 5 edicion lo ta dia 7 April proximo na Compleho Deportivo Betico Croes...
ORANJESTAD – Diasabra cu pasa a tuma lugar e prome evento di Crossfit Open 2018 na Aruba, cual a tuma lugar na Muscles...
ORANJESTAD – Ayera tawata un fecha historico pa e organisacion di baseball, Blue Marlins. Diaranson 28 di Februari 2018 a keda oficialmente...
ORANJESTAD – Minister di Deporte Dangui Oduber a anuncia un proyecto cu ta encera renobacion di e Little League Ballpark na Dakota....


text:
Aunke toch ta keda un peso financiero fuerte pa mayornan:
ORANJESTAD (AAN) — Prijsnan a worde ahusta, prome cu Colegio Arubano a duna buki na mayor y alumnonan. Esey un persona liga cu e asunto di Buki a confirma na DIARIO.
E fuente di informacion a menciona cu anteriormente enberdad tabatin un prijs di casi 3.900 Florin poni na alumnonan di VWO-5. Pero e prijs di tur a worde baha.
Di algun alumno, e prijs di e Aña Escolar a subi cu como 300 pa 400 Florin. pero algun otro a subi mas.
Un mayor a menciona cu el a paga 1.700 Florin pa bukinan di Ciclo Basico 1. A bin haya sa cu aña pasa Ciclo Basico 2 tabata como 900 Florin, y e aña aki el a bira casi 1.300 Florin.
Un lector a indica cu el a paga 1.245 Florin pa bukinan di Havo-3.
Awe Diabierna y tambe Dialuna venidero lo bay tin mas entrega di buki na e resto di klasnan cu falta pa haya, esta Havo 4, Havo 5, VWO 4, VWO 5, y VWO 6.
Pueblo por hala rosea sabiendo cu e lo no ta mes sky-high mas. Pero tog e ta un peso financiero grandi.
Hecho ta cu tur prijs a subi, y e ta mucho mas cu e 6% cu BBO/BAZV a subi e aña aki mas e BAVP nobo.
Di otro banda, un observador a indica na DIARIO, cu Colegio San Nicolas tin un ‘vaste bedrag’ di entre 800 y 850 Florin cu nan ta cobra pa buki pa tur klas.
Hopi interesante con e tema aki a worde comenta den comunidad, y incluso pregunta a worde haci na Minister di Enseñanza den conferencia di prensa Diahuebs, y el a priminti di trata e tema cu e Stichting di Colegio Arubano.


text:
Premier señora Evelyn Wever-Croes tabata na New York.
Premier hunto cu Minister Plenipotenciario na Washington señor Andy Lee a reuni cu señor Omar Abdi, Deputy Executive Director UNICEF. Nan a topa tambe cu señora Henrietta Fore, Executive Director of UNICEF.
“Mi a splica nan di e retonan social na Aruba y e prioridad cu nos Gobierno ta pone na atende cu e retonan aki, irespecto e situacion financiero. Mi a splica nan cu nos mester di un “Child Protection System”, cu ta yuda nos brinda proteccion structuralmente na nos muchanan. Pa asina, ora e ehecucion di e crisisplan social pasa, nos keda cu un sistema duradero y confiable na lugar pa nos por ta trankil cu nos muchanan ta bon protegi. E parti mas importante ta cu nos tin sosten di Parlamento y di comunidad pa cu esaki, y nos ta den e situacion unico cu nos tin fondo cu a wordo poni disponibel door di Hulanda di locual a resta di FDA,” Premier a indica.
Unicef no ta presente na Aruba pasobra nos ta parti di Reino y pasobra nos per capita income ta mas halto cu e range den cual Unicef ta opera.
Sinembargo, en bista di e maneho y vision di nos Gobierno, nan a duna nan palabra di lo yuda nos den esaki.
“Mi a enfatisa cu e momentum ta awor: nos tin un Minister di Asuntonan Social determina y pasiona pa e causa. Nos tin un Gobierno y un Parlamento cu ta sostene e causa, y nos tin fondo. Unicef a felicita nos Gobierno cu ta pone prioridad na bienestar di nos muchanan y mi ta hopi orguyoso di esey”, Premier Wever-Croes a finalisa bisando.


text:
Skirbi pa Clyde Harms
E palabra rochela na Spaño ta nifica diversion y esey ta loke e grupo musical Rochela ta trese Aruba: diversion, fun, plezier. Rochela ta bin di un tour di varios luna tocando na hopi luga na Merca caminda nan tabatin exito tras exito.
Rochela ta consisti di cuatro musico Venezolano cu formacion academico na scolnan renombra. Nan ta fusiona nan talento clasico cu musica popular y nan producto ta musica di calidad haltu cu tur hende ta gusta. E programa di diadomingo ta consisti di 16 piesa di compositornan Venezolano, Brazileño y di otro paisnan. E piesanan di e compositornan Venezolano ta prepresenta musica di tur skina di nan pais. No ta un programa di musica clasico.
E lider di e grupo ta e tocador di cello Germán Marcano kende ta hopi conoci pa su cociertonan cu Aruba Piano Festival y cu Aruba Symphony Festival & Academy. Actualmente German Marcano ta un di e cellistanan mas importante di America Latino. Su CV ta largo y interesante. El a gradua di Surrey University, Inglatera, caminda el a studia bou di guia di Stefan Popov y William Pleeth. Hasta el a toca den Masters program di nada menos cu Mstislav Rostropovich. El a participa den varios tour como solista, musico di camara y maestro di academia manera el a haci aki cu Aruba Symphony Festival & Academy.
E otro miembronan di e grupo ta David Peña, tocado di contrabaho; Jorge Glem, tocado di cuarto y mandolin. Manúel Rangel ta lista como guitarista y tocado di maraca, pero e no ta djies toca su maracanan, e ta haci magia cu nan. Tocando su maracanan, y e ta toca un variacion grandi di maraca, Rangel ta un show riba su mes. Esnan cu a mir’e dos aña pasa por corda cu el a ricibi un tremendo aplauso, merecidamente.
Diadomingo mainta 11or, sin falta, den sala chikito di Cas di Cultura. Trese bo famia, bo bisiña y amigonan. [email protected]


text:
Kontakto
Bo tin un pregunta i bo no por haña kontesta riba nos website?
• Yama òf faks Lokèt di Pèrmit (Vergunningenloket) - Departamentu Bentana di Informashon na:
- 0800-1515 (Bentana di Informashon)
- 433-3123 (Bentana di Informashon)
- 433-3100 (algemeen)
- Faks: 433-3130
*Mèrdia Bentana di Informashon ta habrí non-stop.
• Pasa personal na edifisio di Eurobuilding na Saliña 127 Unit 3-8 (Skùin dilanti edifisio di Wimco)
Orario: Djaluna - Djaweps 8 or di mainta pa 3 or di atardi
Djabièrnè 8 or di mainta pa 12 or di mèrdia
• Manda un e-mail na kualke momentu na info@gobiernu.cw
Bo tin un pregunta?
Via e formulario aki bo por hasi pregunta na Gobièrnu di Kòrsou. Dentro di 2 dia di trabou bo ta risibí reakshon riba bo mensahe. No ta posibel pa manda anekso (bijlagen) huntu ku bo pregunta.
Lokèt digital lo trata bo pregunta i lo usa bo informashon personal solamente pa reakshoná riba bo mensahe. Lo no warda e informashon aki mas largu ku ta nesesario. Pa mas informashon wak nos deklarashon di privasidat: privacyverklaring.


text:
Violensia relashonal ta violensia komete den relashonan amoroso i den seno famiar te den terser grado. E tema tin atenshon spesial di Ministerio publiko desde 2004. Na 2010 a adapta e instrukshon i na 2017 esaki a haña atenshon spesial komo un instrukshon pa BES, Sint Maarten i Korsou. Minsiterio Publiko ta persigui tur kaso di violensia relasonal
Dor di e relashon dependiente aki un parti di e víktimanan no ta hasi denunsia. Serka nan tin e miedu ku si nan hasi un denunsia por kousa un empeoramentu di nan situashon en bes di un solushon. Un otro rason pa keda sin hasi denunsia por ta ku e víktima ke pa e violensia stòp, pero ku e no ke pa e perpetradó wòrdu kastigá. Pa protehá e grupo di víktimanan aki i pa tòg invitá nan pa hasi nan denunsia, Ministerio Públiko a nombra violensia relashonal komo un di su prioridatnan.
E punto di salida den kasonan di violensia relashonal ku por wòrdu probá ta persekushon, pero si e víktima i e malhechor indiká ku nan ke sigui den un relashon ku otro, e ora ei lo konsentrá mas bien riba ayudo (obligatorio). Den e kasonan ei, Ministerio Públiko por skohe di no trese e kaso dilanti di hues, pero pa en bes di esei hasi e malhechor un oferta pa prevení persekushon penal. E oferta ei por konsistí di sigui e instrukshonnan di reclassering i/òf sigui un entrenamentu pa prevení mas agreshon. Si e malhechor ta kumpli ku e kondishonnan poné, e ora ei e kaso lo no bai dilanti hues, a ménos ku e malhechor kai den ripitishon.
Tin biaha e denunsiante ta indiká ku e ke hala su denunsia aden. Hurídikamente esei no ta posibel. E denunsiante por skibi un karta na fiskal pa duna di konosé dikon persekushon (ya) no ta deseabel. E fiskal no ta mará na e kontenido di un karta asina. Un di e rasonnan pa esei ta pa prevení ku e víktima ta retraktá su denunsia bou di preshon di e malhechor i ku asina persekushon lo no tuma lugá.
Pa por garantisá e seguridat èkstra di un víktima, hues tin e posibilidat pa disidí ku e (supuesto) malhechor no tin mag di buska kontakto ku e víktima òf hasta no tin mag di yega den besindario di e víktima. Pa por kontrolá e (supuesto)malhechor, e hues por dikta ku e (supuesto) malhechor mester kai bou di Vigilansha Elektróniko, ku ta buta ku por verifiká i kontrolá e andar di esun ku ta bou di vigilansha .
Pa finalisá, hasta den kasonan ei di violensia relashonal grave, kaminda e víktima ta duna di konosé eksplísitamente ku e no ke hasi denunsia, polis lo purba tòg di haña sufisiente prueba pa Ministerio Públiko por persiguí ofishalmente.
Violensia relashonal mester stop di tur manera; e víktima mester wòrdu protehá.


text:
by LocoGamer | Mar 22, 2018 | Playstation, Top News, XboxDespues di e Call of Duty 4: Modern Warfare’s Remastered un par di aña pasa, hopi fans a pensa cu e remaster di Modern Warfare 2 tambe lo ta na caminda. Pero te ainda nada oficial a wordo menciona di e remake aki. Awo ta parce cu cos lo cambia paso tin raport...
by LocoGamer | Feb 6, 2018 | E3 2018, Nintendo, PC, Playstation, Top News, XboxE Call of Duty game nobo di 2018 lo ta Black Ops 4 y e lo yega riba PS4, Xbox One, PC y tambe Nintendo Switch, volgens industry insider Marcus Sellars. Riba Twitter, Sellars a bisa cu e new CoD lo ta “boots on the ground” mane WW2, du no ta bay tin niun di e Advanced...
by LocoGamer | Aug 16, 2017 | PC, Playstation, Top News, XboxCall of Duty: WWII‘s su multiplayer beta lo ta fin di e luna aki, y nos a haya sa mas info over di kico nos por verwacht durante e beta. Nos ta cuminsa cu e mapa nan unda Sledgehammer a bisa cu nos por verwacht por lo menos tres mapa pa e Beta y cu porta mas lo...
by LocoGamer | Jul 6, 2017 | PC, Playstation, XboxParce cu nos no lo mester warda mucha pa wak mas footage di Call of Duty WW2. Ayera e twitter di Call of Duty a tweet un image di un zombie cu e tagline july 20. Esey kiermen cu dia 20 nos lo wak un reveal trailer di e zombie mode nobo pa e COD di e aña aki. Mas sigur...
by LocoGamer | May 3, 2017 | PC, Playstation, Top News, Xbox**Update 5/05/2017** Activision a confirma cu Zombie Chronicles lo sali como DLC pa Black Ops III dia 16 di mei riba PS4. Mas despues nan lo sake riba Xbox One y PC. Treyarch lo tin un live stream event dia 8 di mei unda nan lo spilca y revela mas info di e DLC aki....


text:
Na memoria di Luti Samson.
Mundu farandulero akeda di shòk , pa e noticia ku Luti Samson a bai laga nos, komo ku Luti tabata aktivo den diferente aktividat i ketu bai por a kanta i pone su bos resoná.
Luti tabata un bon kantante , un bon kompositor i un bon hende,i semper bai amabel.
Luti ta nos ex rei di tumba, ku na 1982 a tembla stadion di Subt , interpretando e komposishon di Rene Samson, su ruman, den un forma sublime.
Luti a pega varios hit , ku te ku dia djawe ta resoná lokal i internashonalmente.Nos ta referí aki na e número, Mi so den Boso.
Athunto un reprodukshon di su vida artístiko, manera a keda publiká den e buki di prensa di 2014 di Amak.
Amak ta deseá famianan di Luti forsa na e momentonan difísilo aki.
Luti sosegá na pas
Luti Samson:
“Un kurpa salú ta e reseta di un bon músiko”
Nòmber: Ludwig R. “Luti” Samson. Luti ta di bario di Buena Vista.
Ela nase: 8 Mart 1933 i ta oriundo di e bario Buena Vista.
Luti su Infansia i hubentut :
Despues ku Luti a hasi 4 aña e la bai biba serka su wela kaminda e la keda biba te ku algun luna promé ku e la regresá seka su mama pa e por a kasa ku su esposa (QEPD). Bibando serka su wela el a kuminsá yudé den un tienda ku e wela ta tin. Fo’i su edat di 14/15 aña, Luti a kuminsá toka ku su amigunan den bario i nan tabata traha diferente instrumento di bleki.
Luti a kuminsá su enseñansa na St. Thomas i despues ela bishitá Skol di Fishi di Shell. Einan ela studia 3 aña den e departamentu “Werkplaats” i despues a bai traha 10 aña na Shell. Despues ela traha 18 aña na Piskalat i tambe 8 aña na GOG komo “Kinderberschermer”. Por último Luti a traha na Kranshi 5 aña den departamentu di Sédula. Aparte di eseinan tambe luti a sigui kursonan di “ Public Speaking” i tambe Franses den su tempu liber..
Na edat mas grandi Luti su primu a bisé ku “ Estrellas del Caribe” ta buskando un kantante di “Guaracha”.
1940 LL Luti a sigui un estudio di kanto hopi konosí via di Mexico kaminda e tabata graba komposishonnan i manda nan Mexico pa su dosentenan por a kontrolá esaki.
1951 Na aña 1951 Luti a drenta Estrellas del Caribe ofisialmente , den kua e la kanta mas o ménos 8 aña. Ku e banda ei Luti bai kanta na vários pais. E.o. Aruba, Venezuela i Boneiru. Despues, pa motibu ku ela bira malu, Luti a wanta 6 aña ku kantamentu.
1965 Na aña 1965 Luti a kuminsá kanta atrobe i a komponé i graba bários kantika ku diferente banda i artista, i tambe a traha ku hopi músiko konosí den bandanan manera San José, Estrellas del Caribe, Sonora Antiana i tambe Hóben den Caribe, Super Dinamic i Ronchi Mattheuw, Toro Colina, Arnell Salsbach, Minguelito Cunie, Grass Man, Doble R i e banda di Macay. Durante Luti su trayektorio komo solista ela haña petishon pa bai kanta na Aruba pa 1 siman. Debí na e demanda asina grandi Luti a keda Aruba mas ku dos siman pa kanta den e temporada di Karnaval. Vários biaha Luti a risibí plaka di rekonosementu pa trabounan ku ela hasi.
Luti komo tumbero
1972 Na aña 1972 Luti a debutá den Festival di Tumba ku e komposishon “Hisa Benta”. Luti a partisipá 30 aña den Festival di Tumba kaminda e la finalisá na diferente lugá. Na aña 1982 Ela konkistá e premio máksimo, Rei di Tumba 1982, ku e komposishon “Kologá” kompaña pa Doble R.
Den Luti su trayektorio musikal e la komponé mas o ménos 50 kansion i a komponé tambe i graba 2 kansion Gospel.
Algun komposishon:
For di tur Luti su komposishonnan esnan ku mas a pega tabata:
- “Mesun boka”
- “Ora Solo baha”
- “No biba mi bida”
- “Mas i mas” i
- “Si Pancho kalma”
Luti su bida te na e momento di despedida.
Luti tabata disfrutando di un penshon meresí.
Pero esei no kiermen ku e la stòp di kanta. Luti a sigui kanta pa kuida e bos. Tambe Luti tabata yuda diferente mucha i hóben ku kanto. E sa bai kanta tambe ku su ruman, adems di sa pasa su tempu tokando Kitara.
Un di su j”jingle” nan hopi poular ta esun di Bon Bini.
Luti a sigui komponé i graba pa diferente artista\ te ku resien.


text:
Polisnan a tene un control for di Nikky Beach te cu APA. Tambe a controla den area di centro y pafo di centro. Cayanan tabata basta druk, relaciona cu barco di turista den waf di Aruba.
Na altura di e restaurant yama ‘The Old Fisherman” situa den Weststraat, polisnan a bin topa cu e conocidi adicto ambulante, J. Croes. E tabata drumi dilanti e portanan di dicho restaurant. Polisnan a lant’e di eynan y bis’e pa e bay for di eynan. Por lo demas, tur cos tabata na ordo.
Extra control di polis door di presencia di turistanan di crucero
Polisnan a tene un control for di Nikky Beach te cu APA. Tambe a controla den area di centro y pafo di centro. Cayanan tabata basta druk, relaciona cu barco di turista den waf di Aruba.


text:
KOMUNIKADO DI KUERPO POLISIAL KÒRSOU
408 / 2018
3 òktober 2018
Establesimentunan di HoReCa a wòrdu será despues di kontrol.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason dia 3 di òktober 2018 den oranan di atardi, e Tim Multi Disiplinario ku ta konsistí di Inspekshon di Seguridat, Brandweer Kòrsou, M.E.O. huntu ku Kuerpo Polisial Kòrsou a tene kontrol na dos establesimentu di HoReCa den Frederickstraat.
E kontrol aki tabata dirigí espesialmente riba aspektonan di seguridat pa ku bishitantenan di e sentronan aki.
E tim a bin topa situashonnan peligroso, no solamente pa e bishitantenan, pero tambe pa e área en general.
Aparte di esei, a konstatá tambe ku e dos establesimentunan aki tabata operá sin un pèrmit.
En konekshon ku esaki e dos lokalidatnan aki a keda será.


text:
Un tsunami ta un ola òf serie di ola ku ta ser produsí den un masa di awa i ku ta ser pusha violentamente dor di un forsa a base di p.e. un temblor.
Durante di un tsunami:
Un tsunami no ta tuma dia i ora pa forma pero por yega nos kosta den mas o ménos 20 minüt despues di un temblor den nos region. No tarda niun ratu so ora bo risibí alarma di tsunami. Sigur ora bo ta den besindario di kosta. Kue tur miembro di bo famia i sòru di subi mas lihé posibel, den algun minüt, un kaminda mas haltu i mas leu for di kosta. No tarda pa motibu di buska bo pertenensianan. Bo bida tin mas balor.
Despues di un tsunami:
No bai hasi kos di kaweta pa bai wak kiko a sosodé den e área kaminda e tsunami a okashoná. E por ta peligroso ainda. Informá outoridatnan unda bo ta despues ku bo a logra di instalá bo mes i bo famia den un área mas sigur.
Impakto di Tsunami
Kiko bo mes por hasi
Último añanan Servisio Meteorológiko ta sigui tur desaroyo pa loke ta trata tsunami. Kòrsou ta den un zona kaminda por okurí un tsunami pa motibu di temblor den fondo di laman. Un komishon speshal ta identifiká den nos region unda tsunaminan por kuminsá.
Tambe nan ta trata di investigá kua ta e efektonan di un eventual tsunami riba Kòrsou i kua ta e áreanan ku ta kore mas peliger. mas peliger.


text:
Bon dia Amigonan cu ta lesa nos Blog! Manera nos a participa cu bosonan den nos ultimo blog na luna di April cu nos lo muda bek pa Aruba, awe ta echo! Nos a yega aki dia 2 si Mei den e oranan di 9:30 anochi. Tabatin famia y amigonan na aeropuerto pa duna nos un Bonbini bek na Aruba!
Nos email nobo ta: bbhenriquez@setarnet.aw
Tur Antiyanonan di algun generacion pasa por recorda con
antes nos tabata antisipa e tempo di awacero pa nos planta nos maishi rabo y bonchi y otro simianan. Ma prome cu esey nos ta prepara e tereno unda nos tin pensa pa planta e simianan. Nos ta hasi e tereno limpi di matanan di sumpiña y di piedranan y di tur loke por ta un strobacion pa e cosecha cu nos ta spera di ricibi.
Awe nos mensahe ta bai tocante plantamento di simia y di cosecha. Señor Jesus a biba ariba e mundo aki durante un tempo cu El a observa y experimenta plantamento y cosechamento. Y El a uza esey den Su siñansa tocante e Reino di Dios. Lesa den e buki di Mateo, capitulo 13, e prome nuebe versiculonan. Den e porcion aki di Scritura, Señor Jesus ta siñando tocante e mes un berdad cu nos ta experimenta aki na Aruba, Curaçao y Bonaire. Y den Mateo 13:18-23, Señor Su mes ta duna nos e splicacion di un cunucero plantando su simianan. Na prome lugar Señor ta siñando nos e importancia pa proclama e Palabra di Dios cu ta e Evangelio. Si un cunucero no planta e simia, e no por spera un cosecha. Y si nos no proclama e Evangelio, nos tampoco por spera pa pecadornan repenti y kere. Un otro cos cu nos por siña aki ta e importancia pa proclama of predica of siña e Evangelio mes simpel cu nos ta hay’e den Scritura. Y e proposito di esey ta, pa e pecador of sea, pa e persona cu ta scucha nos testimonio por COMPRENDE. Nos no mester depende ariba e sabiduria di nos palabranan, aunke cuanto educacion nos por a ricibi, y ni cuanto talento nos tin (Mi no ta bisa cu e cosnan ey ta malo). Ma nos mester confia cu e Spirito Santo di Dios lo obra den curason di e personanan cu a tende e "Palabra di Dios", cu ta wordo yama tambe e Palabra, of e Evangelio."
Principalmente ora cu nos realisa cu ta asina e obra di Dios ta sigui te awe. Ma tambe nos ta wordo spierta tocante trahadornan falso, kendenan ta sirbidornan di e diabel, pero ta pasa como sirbidornan di Dios. E mes Apostel Pablo ta bisa lo siguiente den 2 Cor. 11:13-15: "Pasobra hombernan asina ta apostelnan falso, trahadornan engañoso, kendenan ta disfrasa nan mes como apostelnan di Cristo. Y no tin nada straño, pasobra Satanas mes ta desfrasa su mes como un Angel di lus. P'esey no ta nada straño si su sirbidornan tambe ta disfrasa nan mes como sirbidornan di husticia, kende nan fin lo ta segun nan obranan. (E titulo ‘sirbidornan’ den vers 15, ta traduci for di e titulo ‘diacononan’)
Bicento y Betty Henriquez,
Washington 23A,
Aruba


text:
Oranjestad, Aruba – 5 di juni, 2018: Lucky Bini Bini a bende e numbernan di suerte na Roelito y asina e la gana 10 mil florin. Roelito a hunga su numbernan cu e wega Big 4. E numbernan cu e la cumpra tawata 1705 y riba 18 di mei e la gana 10 mil florin cu Big 4. E premio a wordo buska na oficina di Lotto, na Paardenbaaistraat 10. Lotto ta felicita e ganado cu su bunita premio!
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
WinToFlash ta un fuerte splicacion pa USB di arranque di kreashon ku miyon di usuario basta di tur e mundu
Ku WinToFlash por krea un Motibo unidat USB di arranque ku e programa di Instalashon di Windows, tinu lv, sin conexion atras, rekuperashon di dat, prueba di hardware òf inclui corre kompletamente funcion di Windows, manera Windows Pa Bai di un USB pa asina so un par di lis di raton!
WinToFlash ta hasi e trabou liber problema pa bo
Buta Windows di un USB di arranque den kualke positivo
WinToFlash por krea un USB di arranque ku kualke moderno Ofisina di Windows i e di trabou di e famia di Inflacion. Kualke edison por ta utilisá en di XP na 10, di Kas di Cultimara, 32 òf 64 bots.
Outo en encarga di e USO pa Motibo USB di arranque
WinToFlash diskurso di software pa Motibo USB di arranque di Internet i e cache e duru, e format un USB, instalá un gesto di arranque, a krea un menú di coleccion di arranque i komprobá e sistema di archivonan buska engañonan pa bo ta forma kompletamente automatisa.
Kultivo USB di arranque di kreashon
Ta kuminsá 5 diferente version di Windows, tinu lv, sin conexion antias i rekuperashon lv CD den un solo unidat USB di arranque? Mi No tin un problema di about! Awor bo por krea un Motibo USB di arranque ku un kantidat LIMITA di elementonan di arranque di e unidat USB. WinToFlash sosten di kreashon di Kultivo USB di arranque di unidos ku kualke Windows di Windows Bista di Windows 10.
-
WinToFlash ta ta grandi aunke ta un negoshi unda e instalashon di Windows ta realisá di henter di un auto CD/DVD. Minimalisa e por ta perde dat importante, hasiendo edison di Windows pasa un or di bida.Softpedia
-
Super en práktiko pa e abilidat di WinToFlash automatic e kantidat di prepará e unidad di memoria Flash manera medio di instalashon di Windows.The Washington Post
-
WinToFlash, miéntras ku ainda tin un tiki pero di e minimal, ei pa hasi e instalashon di Windows muchu mas fásil. WinToFlash ta inicia un asistente ku a yuda pa benta di e kontenido di un CD di instalashon di windows òf DVD i preparashon di e unidat USB pa bira un arranque di request pa e unidat di CD.Everything USB
Corre kompletamente funcion di Windows di un USB di arranque
WinToFlash ta fuerte krea Windows to Go, bo mag di hasi i ehekutá kompletamente funshonal sistema aparato Windows un pafó di arranque USB flash òf duru.
Di arranque UEFI
Si bo ta doño di un nobo PC ku modernu UEFI na lugá di BOS, WinToFlash ta pa krea un USB di Arranque ku tur e archivonan wèl pa arranque ku UEFI.
WinToFlash por ta portier
Deskargá Portal, descomprimir, inisio wintoflash.exe. No ta di includes. Ku kopia di "seif di hermana", ku ta útil.


text:
A nombra Asdrúbal Chávez den e funcion di Presidente di CITGO despues cu Gobierno di Venezuela a laga cera e top di PDVSA y e top di CITGO na November ultimo, acusando nan di corupcion, acepta placa di soborno y ladronicia. Chávez ta ex-Minister di Energia y ta primo di ex-Presidente Hugo Chávez. Te ainda decenas di e top di ambos compania ta cera na Caracas.
Ta trata aki di un compania hopi grandi, cu ta maneha hopi placa pa aña y cu sin duda lo por comberti den un oportunidad unico pa nos pais y nos economia. Ta evalua pa laga e oficina principal ta aki na Aruba, den porta di Venezuela, pero maneha CITGO na Merca for di Oranjestad. Esey ta trece hopi bentaha pa Venezuela pero tambe e ta un forma pa protesta bek contra e trato cu Merca ta dunando Venezuela, siendo un di e paisnan cu reserva mas grandi di productonan petrolero di mundo.
Lo atende proyecto di rehabilitacion di e refineria
Otro tema cu sigur e Presidente nobo di CITGO lo bay atende ta riba continuacion di trabounan pa cu e proyecto di rehabilitacion di e refineria. A papia hopi di cu lo start pronto y cu lo emplea mas o menos 2 mil trahado, pero e realidad ta otro. Es mas, varios compania di construccion a sali caba for di e industria pasobra ta pagando salario di trahadonan sin cu tin trabou pa nan ainda. Cu e bishita di Asdrúbal Chávez ta spera di por convence pa duna OK pa keda cla cu e proceso di financiamento, cu ta mara na mas control riba e compania di construccion (consorcio) y aproba e plan concreto cu tin awor riba mesa.
Tocante CITGO
CITGO Petroleum Corporation (CITGO) ta funda na aña 1910, ta un compania Mericano pero cu ta pertenece na Venezuela, cu ta transporta y mercadea combustibel di transporte, lubricantenan y productonan industrial petrokimico. E oficina principal di CITGO ta na Houston, Texas. Nan ta specificamente den e industria di gasolin y azeta. Su doño ta CITGO Holding Inc. bou unda e tin no menos di 3400 empleado den servicio directo. Nan tin refineria na Lake Charles, Corpus Christi, Romeoville y awor tambe na Aruba
Tocante CITGO Aruba
CITGO Aruba Refining N.V. ta un compania netamente Arubiano, den un grupo di companianan di operacion cu ta resorta bou di PDV Holding Inc, cu ta un doño indirecto di CITGO Petroleum Corporation y ta un subsidiario di Petroleos de Venezuela S.A. (PDVSA), e compania nacional di petroleo di Republica Bolivariana di Venezuela.


text:
Breakfast Oatmeal Cupcakes to go
Ingrediente:
Bo por agrega : cunnamon, coco raspa, walnut corta chikito, rasenchi of otro fruta seco.
Ingrediente:
Keinta e forno na 380 grado F y pone 24-25 cupcake liners den e plancha di cupcakes. Den un baki grandi, combina e ingredientenan seco y mezcla nan bo . Den un otro baki, combina tur e ingredientenan likido incluyendo e bocoba machica. Mezcla e ingredientenan seco cu esnan likido, djey parti e den e planchanan di cupcake. Hinca e den fornu y laga e horna pa 21 minuut. Laga nan fria durante di anochi, e ora nan lo no pega na e papel. Nan por wordo comi mes ora of bo por vries nan y keinta nan ora bo kier come.
Enjoy!


text:
ORANJESTAD (AAN): Workshop di arte y herencia cultural for di Dialuna 4 di September na Ateliers ’89 Academia Di Bellas Artes Aruba. Dicta pa e maestronan di Curacao y Hulanda, Ruben de La Cruz y Karolien Helweg.
Artistanan Ruben de La Cruz y Karolien Helweg ta bin Aruba pa haci un investigacion di e herencia perdi di casnan traha di bleki na Aruba. Den e casnan aki nan tawata biba durante e tempo di gloria di e rafinaderia di azeta LAGO.
E investigacion aki nan kier haci, nan dos hunto, cu un x cantidad di participante den e workshop aki, cu nan ta bai duna na Ateliers ’89 bou di e titulo “Haci arte di bo herencia”.
Participa
Tur hende cu kier haci arte y ta haña nan herencia cultural importante ta wordo yama pa participa y asina yuda cu e investigacion y traha un obra propio di arte/instalacion según e storianan colecta. Paso nos kier haci un yamada na tur di e tempo ei cu sa algo o atende o a biba mes den un cas asina, pa bin na Ateliers ’89 durante e workshop pa bin conta o mihor ainda conparti potret cu tur presente.
Habitantenan di edad di San Nicolas y participantenan di e workshop asina ta traha hunto ariba e projecto aki pa converti esaki den un exito y hunto documenta e bunita herencia cultural aki di Aruba.
Dikon
Ta importante pa trece e pida herencia cultural aki bou di atencion na Aruba prome cu e bai henteramente perdi. Pa duna honor na esaki cu un obra di arte. Nos ta bai crea artisticamente un obra tres dimensional di un cas traha di bleki. E sorto di casnan cu a yega di existi na San Nicolas. Nos ta rescate y yame den presente.
Iniciadornan/docente
Karolien Helweg y Ruben de La Cruz dos artista cu a studia na Koningklijke Academie di Arte Visual na den Haag Hulanda, ta traha for di 2000 hunto. For involvimiento social nan ta forma y produci projectonan di arte, bienestar general y educacion conbina hunto. Anteriormente a haci investigacion na e casnan di bleki na Curacao, cu a resulta den e publicashon di e buki “De vergeten Monumenten van Curacao”.
Informacion praktico
Titulo: Turn your Heritage into Art
Technica: Investigacion y Mixed Media.
Duracion: for di Dialuna 4 di September pa Diahues 28 di September.
Di Dialuna pa Diahuebs for di 6.30 pa 9.30pm. Edad 13 aña pariba.
Lugar: Ateliers ’89, Academia Di Bellas Artes Aruba, Dominicanessenstr. 34 Oranjestad, rechts tegenover Maria College.
Inscribi ya cu cuponan ta limita


text:
Huidige artikelen
donderdag 15 september 2016 - Tur cliente cu plach'i number temporario riba nan auto mester busca e plachinan oficial na Departamento di Impuesto
Ta trata di clientenan cu tin number te cu A-66900
ORANJESTAD – Departamento di Impuesto ta participa na tur cliente, kendenan actualmente tin plach'i number 'A' temporario riba nan auto, cu nan mester pasa busca e plachinan di number oficial na Departamento di Impuesto.
Ta trata di clientenan nobo cu tin number te cu A-66900. E clientenan aki a ricibi un permiso pa nan mes traha e plachinan di number temporario y ponenan riba nan auto. E permiso aki ta valido solamente pa 30 dia. Mientrastanto e permiso a caduca y tin basta cliente cu no a pasa busca nan plachinan di number nobo – esun oficial – na Departamento di Impuesto.
Ta sumamente importante pa e clientenan cu na e momentonan aki ainda ta coriendo rond cu plach'i number temporario, pa pasa na Departamento di Impuesto mas lihe posibel y busca e plachinan oficial. Nan ta core risico di haya un procesverbaal, si acaso polis haya nan ta core riba caretera publico cu un permiso cu a caduca.
E clientenan por pasa na oficina principal na Camacuri, na e local di custumber unda ta busca plach'i number. Ta pidi tur cliente pa trece e recibo di pago hunto cu e papelnan di seguro valido y e carta di permiso.
Gerencia di Departamento di Impuesto
15 di september 2016


text:
Prome Minister Evelyn Wever-Croes:
PROME MINISTER A FIRMA E ALIANSA ‘FOR ALL COALITION’
Hunto nos ta crea mas oportunidadnan pa nos mucha y hendenan muher desaroya den tur tereno.
Desde 2011 Nacionnan Uni a declara october 11 como Dia Internacional di Mucha Muher. E observacion internacional aki ta encurasha mas oportunidadnan pa mucha muhernan y ta hisa conscientisacion pa e disigualdad di genero cu mucha y hende muher ta enfrenta den mundo henter pa motibo di su genero. E desigualdad aki den hopi paisnan rond mundo, ta inclui areanan manera educacion, nutricion, derechonan legal, cuido medico, y descriminacion, violencia y matrimonio di mucha.
Recientemente, Prome Minister Evelyn Wever-Croes a firma un acuerdo na Nacionnan Uni pa cera un aliansa sumamente importante. Ta trata di e proyecto ‘For All Coalition’ (Pa Tur Coalicion). Esaki ta un proyecto pa asegura cu tur hende di tur genero no keda atras pensando especialmente riba nos mucha y hendenan muher. ‘For All Coalition’ ta un iniciativa di e Vice Presidente di Costa Rica, señora Epsy Campbell. Presente tambe na e acto aki tawata señora Michelle Bachelet kende actualmente ta comisionario pa UNHCR y otro hendenan muher renombra. E aliansa aki ta permiti nos traha mas hunto pa crea mas oportunidadnan pa nos mucha y hendenan muher pa nan desaroya den tur tereno.
Gabinete Wever-Croes ta sostene y promove e meta di Nacionnan Uni pa e empoderamento di muchanan muher y cumpli cu nan derechonan humano. Ningun mucha muher mester wordo laga atras pa via di nan genero. Nos mester conscientisa tur cu nan ta capas pa sigui estudio y trabou den tur ramo y prepara nos sistema tambe pa esaki. “Mi kier mira nos muchanan muher di tempran den mas ramo technico y sciencia”, ta e deseo di Prome Minister Evelyn Wever-Croes.


text:
ORANJESTAD (AAN): Diabierna dia 3 di November e Paranda di Balashi a sigui na Os Tavern na Tanki Leendert cu Rincon Boys y Metropolis. Tur esunnan cu tabata t’ey a pasa un anochi agradabel y a disfruta di e canticanan di Rincon Boys. E ambiente di Paranda di Balashi a cuminsa dia 13 di October y lo termina den December.
Diabierna awo, 10 di November, e Paranda di Balashi lo sigui pa 6:00pm na Rud Sen Rum Shop Aruba. E anochi a Metropolis y Grupo di Betico lo ta poniendo ambiente, mientras cu lo tin prijsnan special riba e productonan di Balashi.
Pa hopi aña Balashi tin su Paranda di Balashi, unda cu nan ta anuncia e temporada di Pasco y Aña Nobo. Durante 10 diabierna Grupo di Betico y Rincon Boyz hunto cu Metropolis lo ta tocando y poniendo ambiente


text:
Te ainda mi no a tende di Juan David un splicacion racional pa e postura iracional cu el a tuma contra e proyecto modular cu ta faborece e maestronan y e studiantenan cu localnan adecuado, moderno y bon ventila, pa nan por siña loke e maestronan ta imparti den un ambiente moderno di comodidad. E sa masha bon cu e Ministro no a viola ningun Ley; cu e proyecto no ta di Gobierno; cu no ta Gobierno a bin cune, sino e desaroyadornan di e proyecto. E ta e propiedad di esun cu a propone Gobierno e idea cu el a formula y investiga te den su ultimo detayenan. Gobierno awor no por bin haci doño di dje y mande pa ofertanan publico simplemente pasobra e no ta di dje, y no ta e ta financie tampoco.
E ecuacion ta simple: un comerciante, a base di su experiencia cu enseñanza na Savaneta, a haci un proposicion na Gobierno pa yena e necesidadnan di enseñanza na un manera moderno, bon studia, y mas cu adecuado pa e necesidadnan cu tin awor. E proyecto ta spar placa y tempo, y por ser ehecuta den algun luna na lugar di aña. E Ministro no a viola ningun Ley, e no a pasa riba ningun Ley y no a pone ningun Ley un banda ora cu el a dicidi cu e proyecto ta bon y ta reuni e cualidadnan cu e ta desea pa su departamento. Pesey mi ta bisa cu mester tin otro razon pakico Juan David ta asina reacio contra e proyecto.
E ta rabia pasobra e Ministro no a consulta cune? E no ta compronde bon con e proyecto ta hinca den otro? E no a saca su som tocante cuanto placa Gobierno ta spar cu e proyecto? E tin amistad cera cu e doñonan di e trailernan cu Gobierno ta huur na un prijs exorbitante? E no a realiza cu Gobierno ta bira doño di tur e instalacionnan na momento cu e financiamento ser honra completamente, o sea den algun aña? E tin algo personal contra e desaroyador? Contra e tata di e desaroyador? Pasobra e proyecto no ta di mi, manera hopi hende ta pensa, sino di mi yiu. Claro cu como tata mi ta para su tras, pero mi no por tuma credito pa algo cu mi no a haci, y tampoco ta husto pa mi tuma e critica, aunke nunca algun critica a yega di molostiami.
Di cu e proyecto tIn un margen di ganashi cu e desaroyador ta haya ta husto pa su labornan y inversionnan cu el a haci pa crea un proyecto di tal magnitud y tal balor? Claro cu si. Mescos cu e autonan cu Juan David ta bende den su negoshi tin un margen di ganashi basta halto, cualke otro ciudadano tambe tin e mesun derecho di incorpora den su prijs e margen cu e ta haya ta hustifica tur e trabao y placa cu el a inverti den dje. Hopi viahe pa Merca, reunionnan na diferente Estadonan Americano, y estudionan paga na ingenieronan y tecniconan pa crea e modulonan cu ta sirbi nos enseñanza tin un balor inherente na e proposicion haci na Gobierno.
Awor Juan David kier pa e proyecto bay den un licitacion publico, despues cu ya tur hende conoce e costonan envolvi, e diseño di modulonan, y otro factornan cu en realidad mester a keda priva pasobra no ta Gobierno a paga pa nan, sino e desaroyador, por ta pasobra Juan David kier aparenta un transparencia cu mi no a mira den hopi otro proyecto ehecuta pa su Gobierno. Ey e tabata completamente mudo! Pero, Juan David ta insisti riba un licitacion publico pa e structuranan modular, apesar di lo inhusto cu e ta bay ta pa e desaroyador di e proyecto.
E ta haya cu e postura cuestionable aki ta parti di su labornan como un Parlamentario? Ta masha bunita cu e kier kibra cu e molde di Parlamentonan someti na e boluntad di e Gobierno di turno, pero perhudicando un comerciante cu a haci su best pa ofrece un solucion practico y ehecutable na Gobierno no ta parcemi e ruta adecuado pa demostra esey.
Ken ta bay sali gana di e confrontacion aki cu Juan David a provoca pasobra e kier ta mas papista cu Papa di Roma? Con e por a hinca den su cabez cu un Gobierno mester traha segun dogmanan doctrinario, siendo cu flexibilidad pe ta lo pragmatico y deseable? Si e tira un bista ronde di dje y mira loke ta pasando na mundo, e lo a compronde for di basta tempo caba cu dogma den cuestionnan di Gobierno, lo a conduci caba na fin di mundo.
Si Merca a mantene su mes dogmatico referente Rusia den e guera frio, awe nos tur lo ta victima di un guera nuclear devastador; y si Rusia a mantene su mes dogmatico den e instalacion di misilnan na Cuba, por ta cu ningun di nos lo ta bibo pa conta e historia con flexibilidad a triunfa riba dogma den e arena politico.
Mi tin entendi cu Juan David ta cana papia rond cu awor DIARIO ta MEP pasobra e doño no a haya loke e tabata kier di e Gobierno di AVP. Pa su informacion, DIARIO ni su doño a yega di haya NET NET NADA di cualke Gobierno o partido cu a sinta den Gobierno. Nos ta un medio independiente, cu si ta kere den flexibilidad y ta mantene nos mes leu di dogmanan di comportacion o politica interno di e matutino di Pueblo. Nos ta aki pa sirbi Pueblo, no pa indoctrine den cosnan cu ta linea recta contra loke ta pragmatico y viable. Nos a demostra esey den hopi ocasion, y lo sigui mantene nos mes na decisionnan di momento, basa riba loke e realidad cu ta biba rond di nos ta indica. Nos a keda como e number 1 den circulacion pasobra Pueblo sa cu nos ta existi pa defende loke ta di dje, no di cualke Gobierno o partido.
Ora cu nan desvia nos ta dispuesto di bisa nan, y ora cu nos mester cambia di opinion riba un partido o Gobierno nos ta dispuesto di hacie, pasobra bobo ta esun cu nunca ta cambia di opinion, apesar di ta confronta cu hechonan irefutable; sabi ta esun cu sa adapta su mes na e circumstancianan cu a cambia.


text:
KOMUNIKADO DI KUERPO POLISIAL KÒRSOU
233 / 2018
4 jüni 2018
Un detenshon pa maltrato relashnal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 4 di jüni 2018, alrededor di 03.46 or di marduga, Sentral di Polis a dirigí un patruya den e área di koral specht pa un kaso di maltrato relashonal.
Na yegada di e patruya na e sitio un hòmber a deklará na polis ku un miembro di su famia tabata maltratá su pareha.
Na momentu ku e hòmber aki a bai intermediá e famia aki a dal’é un moketa den su kara.
En konekshon ku e maltrato relashonal aki, polis a detené e hòmber sospechoso T.I.I.J.B nasé na Kòrsou di 22 aña di edat pa maltrato.
A presentá e sospechoso dilanti di un Fiskal Ouksiliar ku a ordená su enkarselashon pendiente mas investigashon.


text:
ORANJESTAD (AAN): Algo pasa di 8’or polis a bay na un Cas na Washington caminda un cacho di bisiña a bula den cura di e cas y mata un otro cacho Chihuahua.
Ora polis a yega na e cas, e doño di e cas a conta polis cu di basta dia caba e cacho di e bisiña a bin den e cura di e cas y ta ataca e Chihuahua pero e biaha aki el a dicidi di mata e Chihuahua.
Polis a splica e señora kico e tin cu hasi pa asina e cacho no bolbe y purba mata e otro cacho. E yiu muher donjo di e cacho a yora door cu e cacho ta su cacho stima.


text:
Karta Habrí na nos Huesnan
Nos por spera di boso, nos Huesnan, ku boso sa kiko ta pasando. Wikileaks y Edward Snowden a informá nos tur. E gueranan perpetuo y e situashon penoso di miyones di refugiadonan ta papia pa nan mes. Boso tin e kapasidat analítiko y e training intuitivo pa por detektá e kousanan. Boso ta enkargá ku poder estatal.
Di kon boso no ta intervení anto?
Nos Demokrasia Oksidental ta den proseso di wòrdu destruí. Poko poko, ku pasenshi y na un forma inteligente. E ta bayendo den direkshon di un forma nobo di fashismo tolerante, asta benevolente den sierto sentido … te ora e gòlpi di estado ta kompleto, naturalmente.
‘Mind control’ masal via di media y internet ta den full swing. Komo mekanismo di kòntròl y represhon, internet te ainda no ta 100% efektivo, pero nan ta trahando duru riba esei. Por ehèmpel, na China nan ta kompilando un profil personal di tur siudadano. Kada hende ta haña un sifra di ‘krédito soshal’, notá den un tipo di ‘Registro di Krédito Soshal’. Ku esei gobièrnu por detektá y isolá ‘disidentenan’ fásilmente. Y konformistanan ta haña nan rekompensa den forma di funshonnan haltu y bon pagá. Awe na China, mañan serka nos …
Den henter e sistema aki solamente dos ‘lèk’ a sobra: 1) de bes en kuando pueblo ta vota pa partidonan ku no ta 100% bou di kòntròl ainda y 2) de bes en kuando Poder Hudisial ta dikta fayonan ku no ta pas den e plan sekreto. Den tur otro aspekto e sistema ya ta perfekto kaba. Den e artíkulo aki e focus ta riba e di dos lèk, esta Poder Hudisial independiente y imparsial. Pasobra boso, nos Huesnan, ta e únikonan ku tin e poder estatal nesesario pa por prevení e gòlpi di estado sekreto ainda.
Nos ta sita e ex-Prokuradó General di Korte Supremo na Den Haag, Sr. Arthur Hartkamp: “(..) si presidente di e ‘Raad voor de Rechtspraak’ (Konseho pa Poder Hudisial) ta kuminsá dikta kiko huesnan tin ku hasi, e ora ei nos ta den problema serio”. El a atvertí tambe ku kalidat di e trabou hudisial ta bahando. “Bou di preshon di Ministerio di Hustisia ta sèn y sifras so nan ta wak” (Mr. 1, 2014, página 28/29). Durante un speech na Boneiru na aña 2014 Presidente di nos propio Korte di Hustisia tambe a señalá e peliger aki.
Den su Speech di Despedida na aña 1961 Presidente Eisenhower a atvertí: “We must guard against the acquisition of unwarranted influence (…) by the Military-Industrial Complex. The potential for the disastrous rise of misplaced power exists and will persist. We must never let the weight of this combination endanger our liberties or democratic processes”. Eisenhower tabata un Republikano! Sigur nò un iskierdista fanátiko. E tabata militar y tabata bon na altura.
Poder Hudisial tin e poder estatal nesesario pa por defendé demokrasia y derecho humano. Pero e ora ei Huesnan tin ku kambia nan forma di traha. En bes di para wak y sakudí kabes, nan tin ku susha nan man y tribi di dirigí. Pa nan por hasi esei, mester presentá un kantidat grandi di kaso na Korte ku ta bai den un sierto direkshon, es desir den direkshon di Hustisia Natural y derecho y responsabilidat humano. Pero si Poder Hudisial ta sigui apoyá e ‘gòlpi di estado’ sekreto, e ora ei no tin sentido pa entamá kasonan ku ta promové Hustisia Natural.
Ta bien posibel ku e tenshon na Venezuela lo eskalá y ku un fluho di refugiado den barkunan chikitu lo yega na nos kosta. Si gobièrnu ta manda e hendenan aki laman bèk, manera Malaysia a hasi resientemente, nos kier sa kiko boso, nos Huesnan, lo hasi? Si ta hiba un Kaso Sumario pa ordená gobièrnu pa trata e hendenan aki mas humano, boso lo laba man for di e asuntu y disidí ku Korte no por trata un Kaso asina (‘niet-ontvankelijk’)? Si kontesta riba e pregunta aki ta “SÍ”, boso no ta kòrda un evento históriko kaminda algu similar a sosodé?
Ta horibel pa bisa esaki. Y un abogado por papia fásil. PERO, bèrdat ta keda ku Huesnan tin e poder estatal pa disidí. Y nan tin e trankilidat y silensio tambe pa penetrá te den profundidat di nan mente y alma pa haña e kontestanan hustu aya. Kontestanan ku ta lógiko, pero ta kuadra alabes ku nos sintimentu di hustisia. Y kòrda: Si boso, nos Huesnan, no ta aktua, NIUN HENDE lo aktua. Úniko kos ku pueblo por hasi ta guli manda abou òf rebeliá. Pero nos Huesnan por dirigí.
Pero e ora ei boso, nos Huesnan, mester sa den kua direkshon mester dirigí. Y tambe di kon mester dirigí den e direkshon ei. Riba e preguntanan aki boso tin ku meditá y konsentrá. Y si boso ta bai te den e profundidat mas hundu, e kontestanan lo aparesé. Apliká eseinan e ora ei, ‘even if the sky should fall down on our heads’ (asta si shelu lo kai riba nos kabes).
Michiel Bijkerk
Abogado, Bonaire


text:
Toys R Us lo bati bancarota net prome cu temporada di...
RICHMOND, Virginia – E enorme cadena di tienda di co'i hunga, Toys 'R' Us lo declara den proteccion di acredornan, debi na bancarota net...
Rusia lo suministra 600 mil ton di trigo pa Venezuela
MOSCU, Rusia – Rusia lo entrega Venezuela mas of menos 600 mil ton di trigo den e actual aña comercial, cu ta finalisa na...
Venezuela a cuminsa reporta prijs di su crudo den Yuan
CARACAS, Venezuela – Venezuela a cuminsa diabierna, na reporta e prijs di benta di su crudo den moneda Chines y no den dollar di...
Problemanan di credito estatal di PDVSA ta extende pa Citgo
HOUSTON/NEW YORK – E reciente sancionnan di Merca na e estatal Venezolano PDVSA, a cuminsa na afecta na su filian den e pais Mericano,...
PDVSA y Rosneft ta dicta curso specialisa den pos
CARACAS, Venezuela – Fortaleciendo su relacionnan cu e paisnan Brics (Asociacion di e cinco economianan nacional emergente mas importante di mundo), Petroleos de Venezuela,...
Standard & Poors a marca cu un seramento record
NEW YORK CITY, New York – E indice S&P 500 a marca un record den seramento pa di dos dia consecutivo diamars, lidera pa...
Trafico di pasahero di Avianca a subi na Augustus
BOGOTA, Colombia – E trafico di pasahero di e aerolinea Avianca Holdings SA, un di e mayornan di Latino America, a crece un 4...
Amazon ta busca tereno pa ubica su di dos sede
SEATTLE, Washington — Amazon a anuncia diahuebs e inicio di e buskeda di tereno pa su di dos sede, primitiendo inverti mas di 5000...
Wall Street ta cera cu perdidanan grandi
NEW YORK CITY, New York- Diamars Wall Street a cera cu fuerte perdidanan y e Dow Jones Industrial, su principal indicador a cay cu...
Prijs di gasolin lo subi cu 10% na Merca
MERCA – Prijs di gasolin lo sigui subi na Merca, despues di e paso di horcan Harvey y e dos mayor refineria di e...
Empresa di shimis di bruid den kiebra ta subasta su shimisnan
FLORIDA, Merca- E compania Alfred Angelo, cual a bati bancarota na Juli ultimo, diasabra a cuminsa cu subasta di miles di shimis di bruid....
Jose Cuervo y Megacable lo ingresa den OHL y Bolsa
CIUDAD DI MEXICO, Mexico – E accionnan di Jose Cuervo y Megacable lo pasa pa integra den e principal indice di e bolsa di...
Escandalo na Wells Fargo a involucra mas cuenta
NEW YORK CITY, New York – E magnitud di e escandalo riba cuentanan falso na Wells Fargo, a crece pronunciadamente diahuebs, ora cu e...
Guera entre e titannan: Walmart kier competi contra Amazon
MERCA – Cuminsando otro luna, e Mericanonan lo bay tin e opcion di cumpra productonan di Walmart, un di e mayor empresanan di benta...
Wall Street ta cera stabil mey mey di impacto di Harvey
NEW YORK CITY, New York – E indice S&P 500 y e Promedio Industrial Dow Jones a cera cu poco cambio dialuna den e...
Coca Cola lo paga pa solucion di su pio problema
MERCA – Sucu por a duna The Coca Cola Company miyon di dollar den ganashi, pero awe e ta genera problema. Principalmente pa ta...
S&P: Economia di America Latina ta decepcionante
BUENOS AIRES, Argentina – E marcha di e economia di America Latina, ta “decepcionante” pasobra e ta experimenta un crecemento modera compara cu e...
Walmart y Google ta crea aliansa comercial online
MERCA – Walmart, e number un mundial di distribucion, lo asocia cu Google pa bende su productonan online, ambos empresa a anuncia, di cual...
Slim ta uni na empresa Europeo di petroleo
MEXICO CITY, Mexico – Dialuna, Carlos Slim a informa di e posesion di un 5.1% di e empresa di logistica petrolero PBF Logistics LP. Den...
Grupo Frances Total lo cumpra Maersk Oil
PARIS/KOPENHAGEN – Total lo cumpra Maersk Oil pa 7450 miyon di dollar, acuerdo cue petrolero Frances a bisa cu lo impulsa su ganashinan y...


text:
Durante patruyahe di Warda Costa e barco di Defensa den area di Caribe, Zr. Ms. Van Amstel, dialuna den oranan trempan di mainta a sali brinda ayudo na un barco di carga Venezolano.
Tabata mas o menos 4 or y 30 di mainta, cu e fragata di Marina Hulandes a ricibi un mensahe di e Centro di Rescate y Coordinacion di Warda Costa. Un barco chikito di carga tabata tin dos dia caba tabata drief den e area noord di Bonaire. E barco a sali for di Aruba, direccion Antigua ora cu nan a haya nan mes cu problemanan di propulsion. Door di e stroom y e biento, nan a sigui drief den direccion di costa di Bonaire, pero esaki tabata un peliger ya cu chance tabata grandi cu e barco lo a pega den e barancanan.
E barco naviero Hulandes a sali cu velocidad halto na e locacion di e barco Venezolano. Na nan yegada e personal technico di Zr. Ms. Van Amstel a baha bay brinda asistencia na e barco aki. Ora cu a keda constata cu e problema di e barco no por a wordo soluciona eynan, a dicidi di touw e barco aki. Den cooperacion cu e boardingteam di Warda Costa y e Servicio Nautico di Van Amstel, a logra touw e barco aki. Den oranan trempan di anochi, e barco a wordo pasa pa un servicio di touwing particular y a wordo hiba pa e waf di Kralendijk. E ayudo a wordo masha aprecia door di e tripulacion Venezolano.


text:
ATSA y gobierno di Aruba ta comparti punto di bista durante un bishita di cortesia
Oranjestad – Diabierna 6 di april 2018, miembronan di e hunta di Aruba Timeshare Association (ATSA) a reuni cu prome minister Evelyn Wever-Croes y minister di turismo Dangui Oduber.
E hunta di ATSA a entrega oficialmente un copia di e rapport recien finalisa di e impacto economico di Vacation Ownership riba Aruba su economia y a priminti un follow-up riba cuestionnan actual relaciona cu turismo y otro retonan general cu nos pais ta enfrentando, ofreciendo nan apoyo constante.
Pa bisa e grupo bon bini, tanto prome minister como minister di turismo a reconoce e contribucionnan importante di e segmento di e mercado di Vacation Ownership na e producto turistico di nos isla en general y ta spera di por traha cu ATSA pa mantene un posicion di liderazgo den e region.
Riba potret por por aprecia di R pa D: Jurgen van Schaijk (miembro di hunta di ATSA), Freddy Albertus (tesorero di ATSA), prome minister Evelyn Wever-Croes, Ursell Arends (presidente di ATSA), minister di turismo Dangui Oduber y Andy Osbourne (secretario di ATSA).


text:
Recientemente e Associacion di Cunukeronan di Aruba a pidi un reunioncuMinister Chris Romero y di inmediato e mandatario a acepta e peticion. Durante e reunion cu e Bestuur di e Associacion di Cunukero, a surgi diferente pregunta manera e status di e MOU cu WEB, Minister su ultimo bishita paHulanda y tambe posibilidad pa logra facilita terenonan di Agricultura pa e productornan local.
Minister a splica cu durante su bishita na Hulanda, su persona a reuni cu diferente instancianan renombra den e mundo di systemanan di producción di cuminda mas moderniza manera e Universidad di Wageningen y alavez a intercambia ideanan cu e compania “Priva” cuta experto den diseño y construccion di proyectonan den greenhouses cu control di temperatura, cupa e clima den nos regio ta un factor crucial pa por tin exito cu cualquier cosecha. E mandatario a splica tambe, cu su visión tapa crea mas oportunidad pastudiantenan local por sigui desaroya profesionalmente den e area aki y pa cual motibo su persona hunto cu Minister encarga cu Educacion ta sondeando posibilidadnan pa establece curriculum cu ta inclui materianan mas avanza den e topico aki, cual sigur ta beneficioso pa nos isla.
Otro aspecto di e reunion tabata ariba e topico di awa, pero aki tambe e Cunukeronan a wordo informa, cu WEB lo tin dos dia di reunionnan intensivo e siman aki cu nan, pa hunto traha ariba un plan sostenibel pa por suministra awana tur e productornan local. Tanto e Directora como otro miembronan di staff di Santa Rosa, tambe lo ta presente na e dos dia di reunion, pa conhuntamente sondea e miho strategianan posibel pa implementa un plan concreto cu lo sirbi pa sostene nos productornan local cuawana un prijs competitivo.
Pa locual ta e parti di terenonan pa Agricultura y Cria, Minister Romero a compronde e precupacion di e Cunukeronan local, cu mester wardahopipahanatereno y a expresa cu e lo discuti e punto aki cu su colega encarga cu Infrastructura pa sondea posiblidadnan pa acelera e proceso aki den un forma controla y cu e sosten di Santa Rosa.


text:
For di onderzoek hasi aki na Hulanda,a constata ku Antianonan ta core un risgo grandi pa bira Diabetico, mescos ku e otro
migrantenan. Gevoeligheid pa e maleza aki tambe ta hunga un rol, pero Sobre Peso dor di otro sistema di bida y alimentacion ta
pri mondial! Diabetis Tipo 2: E tipo 2 ta bini hopi dilant serka personanan riba 45 anja di edat, serka Hindustaanan e risco ja ta na 35 anja di edat!
Ta hopi importante pa evita di hanja e maleza na jong. Esaki por evita dor di controla bo alimentacion y pa hasi ejersicio intencivo, minimo 30 minuut pa dia ! Mas informacion over di con pa come mas Saludabel por hanja den e folder Gezond Eten en Bewegen! Van Het Voedingscentrum !
Risicotest Pa Bira Diabetico
Dor di hasi e test aki por mira con grandi e risico pa hanja Diabetis ta (malu di suku ). Por hanja e test aki riba e website aki. Pero tambe por wak e Folder Kijk Op Diabetes. Ey por hasi un bestelling pa e test tambe! Of na botica (apotheek) tambe por hanje.
Si e scoor ta mas ku 6 punto ta bon pa consulta ku un docter pa hasi mas onderzoek !
Informatie in Papiamentu
For di onderzoek hasi aki na Hulanda,a constata ku Antianonan ta core un risgo grandi pa bira Diabetico, mescos ku e otro


text:
Brasil – Diaranson mainta den careda di 10’or personal di ELMAR N.V a bay altura di Centro di Bario Brasil pa algun trabou di mantencion. Despues di algun rato cu nan tawata na e sitio, un palo di luz cu transformer a kibra y cay.
E pole esta e palo di luz lo tawata bieu, y esaki a causa cu ela cay.
Suerte di e personal tawata cu net nan a caba di traha na e palo, y a move bay pa un otro cu esey ta cay.
E palo a cay di un manera cu ela rasca un pida di e cura di cas su dilanti.
Danki Dios no tawata tin daño na hende.


text:
Aruba Bank orguyoso di participacion di su empleada
ORANJESTAD, Aruba: Empleada di Aruba Bank, Mary-Ann Geerman-Rodriguez a participa den e festival di Canto na Nos Himno y Bandera 2018. Mary-Ann Geerman Rodriguez ta conoci den e mundo di musica y e aña aki el a demostra su talento den e festival. Diahuebs y diabierna a tuma luga e pre final, unda varios agrupacion a participa na esaki.
Diahuebs anochi Mary-Ann Geerman-Rodriguez a participa cu grupo Tipico MAA y el a canta e wals “Mi Suela”, cancion composita pa Lurena Schwengle y aregla pa Raul Piar. Desde e prome anochi e publico presente a gusta e cantica di Mary-Ann Geerman-Rodriguez y a acepta esaki grandemente.
Despues di e pre final Mary-Ann Geerman-Rodriguez a pasa p’e final di diadomingo anochi. Aruba Bank ta sumamente orguyoso di e participacion di Mary-Ann Geerman-Rodriguez y a manda palabranan di felicitacion p’e empleada y tur otro participante.
Pabien na e organisadonan, ganadonan y tur cu a forma parti di e evento aki.


text:
-
Contact
- lionel_326@hotmail.com
E motibu dikon mi a stòp di buska trabou!
Reading Time: 8 minutes
Mi tin un estudio universitario, pero dor di mal ekonomia, mal gobernashon, hende egoista, hende sinbèrgwensa, hende arogante, kompanianan ku mal maneho, hendenan ku no ke baha ku penshun èts., tabata super difísil pa mi a haña trabou den loke mi a studia. Den mi bida mi ta kere mi mester a manda 2000 karta di solisitut. Di e 2000 kartanan ei, kisas mi a bai 20 entrevista pa trabou. Algun entrevista a bai bon, otro nan ta puntra yen ko’i kèns, anto den otro bo ta simplemente sinti ku nan a yama bo pòrnada. Mi no sa si ta mi nòmber nan no gusta òf kisas mi kara ta muchu mahos, pero manera mi yega, nan ta hasi mi dos pregunta, despues bisa mi ku lo mi tende kontesta. Tin bia mi ta haña un e-mail bisando ku mi no ta sigui den e proseso di solisitut. Otro bia mi no ta tende nada. Ora mi bèl puntra kiko a pasa ku e proseso di solisitut mi ta tende ku aki un siman lo mi haña kontesta, òf nan ta bisa mi ku e persona ku mester kontesta mi ta ku vakashon. Aparentemente un vakashon sin final, pasó nunka mi no ta tende nada.
Tin sierto kompanianan ku mi a solisitá asina tantu na dje pa un mion di diferente posishon, pero hamas i nunka mi a haña un sita pa entrevista. Esakinan ta entre otro Maduro & Curiel’s Bank i Banko Sentral. Mi ta menshoná nan nòmber pasó ta simplemente un realidat!
Mi no a kontestá e mènedjer mas ni tampoko aseptá e invitashon pa kome na e restorant. Un aña despues di e eksperensha aki mi tin tres buki skibí konosí komo ‘Kibra Hacha‘, ‘Awa, Habon ku Past’i Djente‘ i ‘Niun Pátaka’. Mi ta kere mi ta bon bezig tòg, pero tin ora mi no por evitá di pensa si kisas e gèngnan ku ta tira atrako tin un k’e otro vakatura p’ami. Mi tin gan’i sa kuantu hende sa pensa meskos!
Manera m’a komprobá pa mi mes, hende ta sinti goso riba tristesa di otro. Pues mi ta bai konta boso un tristesa mas di mi:
Mi tin un estudio universitario, pero dor di mal ekonomia, mal gobernashon, hende egoista, hende sinbèrgwensa, hende arogante, kompanianan ku mal maneho, hendenan ku no ke baha ku penshun èts., tabata super difísil pa mi a haña trabou den loke mi a studia. Den mi bida mi ta kere mi mester a manda 2000 karta di solisitut. Di e 2000 kartanan ei, kisas mi a bai 20 entrevista pa trabou. Algun entrevista a bai bon, otro nan ta puntra yen ko’i kèns, anto den otro bo ta simplemente sinti ku nan a yama bo pòrnada. Mi no sa si ta mi nòmber nan no gusta òf kisas mi kara ta muchu mahos, pero manera mi yega, nan ta hasi mi dos pregunta, despues bisa mi ku lo mi tende kontesta. Tin bia mi ta haña un e-mail bisando ku mi no ta sigui den e proseso di solisitut. Otro bia mi no ta tende nada. Ora mi bèl puntra kiko a pasa ku e proseso di solisitut mi ta tende ku aki un siman lo mi haña kontesta, òf nan ta bisa mi ku e persona ku mester kontesta mi ta ku vakashon. Aparentemente un vakashon sin final, pasó nunka mi no ta tende nada.
Tin sierto kompanianan ku mi a solisitá asina tantu na dje pa un mion di diferente posishon, pero hamas i nunka mi a haña un sita pa entrevista. Esakinan ta entre otro Maduro & Curiel’s Bank i Banko Sentral. Mi ta menshoná nan nòmber pasó ta simplemente un realidat!
Segun mi e dunadónan di trabou no sa ki frustrashon un persona ku ta buska trabou ta pasa aden. Anto si bo tin mas ku dos aña sin traha ta pió. Bo tin ku bai splika ta kiko bo a hasi den tur e dos añanan ei, anto ‘buska trabou’ no ta presis yuda bo kaso. Keda kas wak yu aparentemente tampoko.
Kualke hende lo bisa bo ku bo tin ku traha den algu bou di bo nivel. Mi ta kere e hendenan aki no sa ku kualke hende ku ta buskando trabou, lo ta dispuesto na traha den algu bou di su nivel tambe, pero e tin ku haña e trabou pa e por hasié.
Ya komo debenan ta keda subi, anto mi mester kome pa sobrebibí, mi a kuminsá solisitá den e trabounan ku ta for di mi área di konosementu i ku ta pidi ménos edukashon. Mi a apliká komo weiter i bartènder na un restorant konosí aki na Kòrsou, i ounke e vakatura tabata pidi tres aña di eksperensha den Horeca, mi a disidí di bai p’e tòg.
Mi a haña un yamada di e mènedjer (femenino) ku a invitá mi pa un sita. Mi a prepará mi mes bon pa mi splika nan dikon mi ke traha komo weiter i bartènder i pa mi konvensé nan ku di bèrdat mi ke traha, ku mi no ta hende floho, ku mi ta serio i responsabel.
Ora mi a yega e sita, nos a sinta na un mesa den e restorant i e mènedjer a kuminsá puntra mi dikon un persona ku tantu skol lo ke traha komo weiter i bartènder. Mi a kuminsá splik’é tur kos den detaye, pasó nan ta bisa pa no gaña den un entrevista pa trabou. Anto lo no kumbiní mi gaña tampoko, pasó mi ta gaña hopi malu.
Segun nos tabata papia, un hòmber relativamente yòn a drenta den e restorant. E hòmber a keda kana di forma sospechoso den e restorant. Despues di un ratu e hòmber a saka un arma di kandela, pidi pa tur hende para ketu. Miéntras tantu un di dos hòmber a drenta ku un arma di kandela, bai na e kahera i pidié pa dun’é tur plaka. E mènedjer a spanta i e no tabata sa kiko pa hasi. Ami semper a pidi pa mi no haña mi den un atrako, pasó mi no sa kiko lo mi hasi. Ounke mi tin training di Krav Maga, pero mi no ke pone mi bida na peliger. Aparte di esei, tur training di defensa propio ta siña bo pa no duna resistensia, duna un atrakadó tur sèn i pertinensia i lag’é bai si e no ta representá peliger pa bo kurpa. Pues mi a skohe pa no hasi nada. E kahera a duna e hòmber tur sèn ku tabata tin den kaha, pero e hòmber tabata pidi mas. E mucha muhé a bisa e hòmber ku no tin mas sèn i aki nan e hòmber a bira agresivo. El a kue e mucha muhé ranka na su krag di kamisa i eksigí mas sèn. Einan e mènedjer a lanta grita pa laga e mucha bai. E di dos hòmber a kue e mènedjer tene na su kabei. Einan mi a probechá lanta i bai mesora riba e hòmber ku a tene e mènedjer. Den un forsegeo mi a desarme i bent’é abou. Miéntras tantu algun kolega i tambe un pòrtir di e restorant a bai purba yuda nan kolega ku tabata na kaha. E pòrtir a haña kabu di pistol den kabes, miéntras nèt ora mi a yega, e hòmber atrakadó a bai mek e pistol riba mi. Mi a haña mi ta pusha su man na laira i purba desarm’e. Di e forma ei ami huntu ku demas empleado a tene e dos hòmbernan abou, te ora ku polis i ambulans a yega.
Dor di tur esaki, e entrevista di trabou no por a sigui. Pues e mènedjer a bisa mi ku e lo tuma kontakto despues ku mi pa nos por a hasi un otro entrevista.
Despues di mas o ménos dos siman mi a haña un e-mail ta bisa lo siguiente:
“Beste Lionel,
Dank u voor uw geduld met betrekking tot onze feedback over uw sollicitatie voor de functie waiter/bartender. Ook willen wij u bedanken voor uw heldendaad om ons collega’s en klanten te beschermen tegen een gruwelijke aanval. Er zijn geen woorden om onze dankbaarheid te uiten . Echter, het spijt ons u te informeren dat we niet zullen nastreven voor uw kandidatuur voor een positie binnen ons bedrijf.
Hoewel uw kwalificaties opmerkelijk zijn, het selectieproces is zeer competitief en we hebben besloten om verder te gaan met de andere kandidaten van wie de kwalificaties beter voldoen aan onze behoeften op dit moment.
Wij danken u voor uw interesse in onze organisatie en wens u alleen het beste in uw toekomstige ondernemingen.
Mocht u geïnteresseerd zijn in de motivering van deze beslissing dan kunt u contact met ons opnemen.
Graag houden we uw gegevens in ons bestand, zodat wij in de toekomst contact met u kunnen opnemen als wij een vacature hebben die aansluit bij uw ervaring en interesse.”
Mas ku klaro mi a pidi e mènedjer mas splikashon, spesialmente pa e echo ku mi no a haña oportunidat pa un entrevista di nobo, ya komo esun a wòrdu strobá pa e atrakadónan, i tambe dikon nan ta rechasá mi, ku a ni puesto di pòrtir mi no por haña serka nan. E mènedjer a kontesta mi lo siguiente:
Lionel Bon Dia,
E desishon ta basá riba e echo ku bo no tin eksperensha komo weiter ni bartènder. Nos ta un restorant di klase ku ke keda mantené nòmber i bon servisio. Dor di hopi trabou, nos lo no tin tempu pa bai siña niun hende e trabou. Nos mester di un hende ku ya tin e konosementu nesesario pa por drenta den ‘drive’ di e trabou mesora i kuminsá sirbi kliente.
Enkuanto puesto di pòrtir, mi no tin duda ku bo tin tremendo abilidat pa bira un bon pòrtir/bewaker ku por sòru pa tremendo seguridat na nos restorant i nos klientela, sinembargo bo tin muchu edukashon i preparashon pa bira djis un pòrtir. Esaki ta pone nos kore riesgo ku si mañan bo haña trabou na Maduro & Curiel’s Bank òf Banko Sentral por ehèmpel, bo lo no duda na bai laga nos.
Nos kier a ekstendé un invitashon na bo si pa bin kome na nos restorant komo muestra di agradesimentu. “
Mi no a kontestá e mènedjer mas ni tampoko aseptá e invitashon pa kome na e restorant. Un aña despues di e eksperensha aki mi tin tres buki skibí konosí komo ‘Kibra Hacha‘, ‘Awa, Habon ku Past’i Djente‘ i ‘Niun Pátaka’. Mi ta kere mi ta bon bezig tòg, pero tin ora mi no por evitá di pensa si kisas e gèngnan ku ta tira atrako tin un k’e otro vakatura p’ami. Mi tin gan’i sa kuantu hende sa pensa meskos!
(E historia aki no ta kompletamente bèrdat. E ta djis un manera pa ilustrá algu ku hopi hende ku ta buskando trabou ta pasando aden. Tin hopi hende ku ke traha, pero ei mes ta kreando un persepshon ku Yu’i Kòrsou no ke traha! )
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Den oranan di madruga un mucha di 16 aña a sali bay for di cas na Alto Vista
Diahuebs madruga a drenta informe di cu tin un mucha di 16 aña cu a bay for di cas na Alto Vista, mesora a dirigi 3 patruya for di e sitio. Na yegada di e prome patruya a bin compronde cu e hoben a sali for di cas hopi rabia y agressivo direccion nort. E tin un estatura di 1,65 meter, bisti cu flanel preto, jeans blauw, cu slof na pia y un tas oranje. Polisnan a rondea full rond den e area pa basta rato y no a logra encontre. Si pa mainta no localise lo sigui purba localise cu yudanza di mas persona y visibilidad.


text:
ORANJESTAD – Den un Rennaissance Convention Center completamente yen ayera riba Dia Internacional di Hende Muher, Gobierno di Aruba a organisa un Conferencia di Hende Muher “Briya den bo sapato y cana den progreso”. E conferencia aki a resulta un exito total caminda varios oradornan a trece nan discurso na e publico presente.
E mandatario a inicia su discurso expresando palabranan di Pabien na tur hende muher riba Dia Internacional di Hende Muher. E ta un placer y honor pa observa, comparti y celebra e dia special aki cu un sala yena cu hende muher. Hende hombernan lo bisa cu no ta necesario celebra nos dia y lo puntra di biaha ki dia ta nan dia, pero awe nos ta laga nan un banda y nos ta dedica na nos mes, e hende muher cu Dios a brinda hopi don.
Nos ta multifacetico, nos por haci hopi cos parew. Minister Ruiz-Maduro a trece dilanti cu awe e kier a para keto na un Don special cu Dios a bendiciona nos hende muhernan cune, E don di ta motornan di cambio.
Den nos bida cotidiano hopi biaha nos lo tende como hende muher, kiko nos ta bay haci awor? Remarcabel ta cu un hende muher hopi biaha no sa puntra su mes e pregunta aki. E ta un pregunta cu hopi biaha ta e hende homber ta haci. Dicon? Pasobra un hende muher no ta perde mucho tempo na cuestiona, nos ta haci, nos ta motornan di nos mesun cambionan.
Wak por ehempel ora nos bira malo. Ta nos mes ta nurse, dokter, psicoterapista…. etc. Malo mes nos ta percura pa nos yiunan, pa nos cas, pa nos trabao, pa nos pareha… etc. Siendo cu ora un homber ta malo, ta manera nan ta bisa na Hulandes, nan ta “op sterven na dood”. Nan ta bira mimo, kier pa bo atende nan, no por haci nada… etc. Eynan bo ta waak cu un hende muher, malo mes e ta percura pa cosnan wordo haci.
E mandatario a sigui trece dilanti cu e hende muher mayoria biaha ta e motor pa projectonan wordo haci y cambionan bira realidad. Wak rond di bon na trabao, wak rond di bo den bo famia y amistadnan y mira cuanto ta e muhernan cu ta “make things happen”.
Un otro ehempel. Si na bo cas un muraya mester wordo geverf. Tur hende ta pasa banda di dje, pero mayoria biaha ta e hende muher ta esun cu ta cuminsa na bisa cu e muraya mester wordo geverf y ta keda inisisti pa esaki pasa. Tin biaha nan no ta ni bisa nada of zeur, pero e muher mes ta coy kwashi y busca verf y haci e trabao pa asina e trabao wordo haci. Cu otro palabra, ta nos ta esun cu ta start nos motor pa logra e cambionan cu nos kier mira.
Si nos wak e arena politico. Di hopi tempo tabata tin e anhelo pa por tin un hende muher na cabes di gobernacion di nos Pais. Y ate, awe nos a conoce e cambio aki danki na un grupo grandi di hende muher cu a sende nan motor y traha pa awe nos por ta bendiciona cu un Minister President Hende Muher. Y mi no ta keda atras, danki na boso motornan mi tambe por ta para boso dilanti como un minister femenino encarga cu e cartera pisa di finanzas publico, economia y cultura. Y keremi cu pa e trabao aki mi motor mester di basta horsepower paso e no ta facil. Mi motor mester traha optimal pa asina mi por pone e finanzas publico, cu ta e motor di e gobernacion di nos Pais, traha debidamente asina e mandatario a sigui trece dilanti.
Pero como hende muher mi por haci e trabao aki danki na e motor di hopi otro hende muher. Sigur danki na e motor di mi Mama, cu semper ta brindami conseho y sosten, y kizas awor cu 79 aña di edad e no tin tur e horsepower mas, ma e solo hecho cu e tey y cumi por conta cu e motor di hopi hende muher fuerte den mi famia, amistad, coleganan di trabao y den nos comunidad, nan ta brinda mi motor suficiente forza pa por traha pa logra e cambionan cu nos kier waak na nos Pais.
Hopi kizas no ta realisa. Pero ta eynan, den famia, ta e promer caminda cu nos como hende muher mester brinda sosten na otro. Pesey ban hunto duna di nos parti pa sende nos motor y hisa nos horsepower yudando otro hende muher den nos famia pa e por logra e cambionan desea den bida. Sea pa yuda un hende pa cuida su yiunan pa e por traha, pa e por bay scol, pa e por studia, sea ta cambia un shift of val in na trabao. Ban yuda otro logra e cambionan cu nos kier mira den nos bida. Ta un don cu Dios a brinda nos como hende muher, nos ta e motornan pa logra cambio.
Minister Xiomara Ruiz-Maduro ta trece dilanti: “Y lagami bisa algo un rato riba e horsepower di nos motornan. Mi sa cu pa awor algun hende lo pensa, holo un hende muher por wel di ta un motor, pero kizas no cu tanto horsepower. Wel laga mi pone asina. Pa esnan cu tin duda, papia cu cualkier persona cu tabata tin e dicha di duna luz na un yiu, anto el’o bisa bo cu e ta exigi basta horsepower pa carga un yiu 9 luna y pa depues pushe trece na mundo. Pues no tin duda, e hende muher di naturalesa a wordo bendiciona cu un motor cu basta capacidad, ta e confianza nos mester tin den nos mes, pa nos pone e forza aki traha pa nos por logra nos metanan den bida”.
Importante ta pa nos como hende muher, forma un union, esey ta brinda cada un di nos e forza cu nos mester pa nos motornan draai mas mihor y cu mas forza. Pesey e ta bunita ora nos por logra nos cambionan individual, pero e ta un bendicion ora cu den union nos por logra e cambionan cu ta beneficia nos tur.
Como mandatario femenino di nos Pais, mi no kier baha for di e stage aki sin promer haci un apelacion special na boso tur riba e Dia Internacional di Hende Muher, Mi kier pidi tur e hende muhernan presente y tur esnan cu ta waak mi na tv y cu ta sigui nos via rednan social, pa por conta cu e apoyo di cada un di boso motornan pa asina den union nos logra surpasa e retonan di nos Pais y logra conhuntamente e cambionan positivo cu nos tur merece. Ban briya den nos sapato y mustra cu nos motor a start y cu nos ta determina pa sostene otro hende muhernan den nos comunidad pa nos por logra e progreso tan ahela pa nos dushi Pais Aruba.
Na ultimo minister a gradici un y tur cu a participa den e conferencia: “Danki di curason pa boso presencia awe. Y mi ta spera cu mi charla por a start e motor di hopi y hisa e horsepower pa asina hunto nos observa, comparti y celebra nos Dia Internacional di Hende Muher. Masha pabien!”.


text:
Pa aplica pa e Prueba di Naturalisacion mester haci uzo di e formulario di aplicacion. Mas informacion por haya den e Foyeto di Informacion.
Prueba di Naturalisacion desde 1 di januari 2011 ta consisti di 1 componente di conocemento di nos comunidad y structura estatal, 4 componente di idioma Papiamento y 4 componente di idioma Hulandes.
Departamento di Enseñansa Aruba pa medio di su Examenbureau ta encarga specificamente cu e prueba y no tin ningun participacion den henter e proceso di naturalisacion.
Pa informacion relaciona cu e Prueba di Naturalisacion por tuma contacto cu Examenbureau, mientras cu pa e proceso di naturalisacion mester tuma contacto cu Gabinete di Gobernador di Aruba.


text:
Wonder Woman ta cla pa conkista salanan di cine mundialmente
Wonder Woman ta cla pa conkista e salanan di cine pa e fin di siman di 2 pa 4 di Juni. Pero no na...
Draco Rosa ta ricibi titulo honorario despues di a vence cancer
PUERTO RICO- E artista Puertoriqueño Draco Rosa diabierna a ricibi e gradi di doctor Honoris Causa di e Universidad di Sagrado Corazon y cual...
Chayanne ta agrega musica urbano como evolucion di su estilo di...
SAN JUAN, Puerto Rico- E Portoriqueño Chayanne ta subi e trein di musica urbano hunto cu su compatriota Wisin, cu su tema mas recien...
Kendall Jenner su bisti di gala pa Festival di Cannes a...
Kendall Jenner kisas a cana ariba e “red carpet” na e Festival di Cannes den un bunita bisti, ondulante parecido na un klechi ahusta...
Realesa Britanico a acudi na e casamento di Pippa Middleton
Diasabra, Pippa Middleton, ruman mayor di Catherine, Dukesa di Cambridge, a drenta enlace matrimonial, den un misa di un area rural Ingles, rondona door...
Herencia di Prince lo wordo reparti entre su rumannan
MINNESOTA, Merca- Un hues di Minnesota a determina cu e seis rumannan di e cantante di pop Mericano, Prince lo ricibi su gran fortuna,...
Chris Cornell, vocalista di Soundgarden, ta comete suicidio
Vocalista di e banda di Rock, Soundgarden a comete suicidio diaranson, despues di a termina un concierto na Detroit. E banda tabata di gira...
Prinses Japones ta renuncia na tur cos pa amor
TOKYO, Japon- Princes Mako di 25 aña, lo renuncia na su dinastia pa otro aña casa cu Kei Komuro, un mucha homber cu el...
Despues di Billboard, “Despacito” di Luis Fonsi ta yega nr...
Desde cu “Macarena” di e grupo Los Del Rio a encabesa e listado musical di Billboard na 1996, niun cantica na Spaño lo a...
Extra siguridad durante e festival di cine di Cannes
CANNES, Francia - E paseo maritimo di Cannes ya caba tabata hopi bunita prome cu e autoridadnan a instala un fila di potchi mata...
Cantante Luis Miguel ta yega na acuerdo pa paga su debenan
LOS ANGELES, Merca- Luis Miguel, e cantante Mexicano conoci como "El Sol de México", a yega na un acuerdo den un caso hudicial pa...
Prince Royce cu gira den 21 ciudad Mericano
NEW YORK, Merca- E strea di pop Latino, Prince Royce lo realisa un gira pa 21 ciudad Mericano, den e zomer aki. E meta...
Exposicion celebrando 50 aña di Pink Floyd
LONDON, Gran Bretania- Un muestra cu ta celebra e carera di Pink Floyd, unda cu lo presenta gran cantidad di recuerdo y tribuntonan na...
One Woman Show ‘Alegria di Ruthy’
Dia 24 di Mei venidero Aruba ta bay conoce su prome “One Woman Show” di Ruthy “Lady Ruth” Vrieswijk-Bergen, titula :” Alegria di Ruthy”....
Esmeralda a gana “ Award Best Reggae Song of December 2016”...
Na final di October 2016 Esmeralda a lansa un cantica “Jah Will is the Last Will” cu e a graba na Claudius Phillips Jr....
Con pa haci e curpa limpi di e energia di exparehanan
Mundo ta wordo maneha atrabes di relacionnan social, no solamente cu bo mes, sino cu e personanan cu ta rond di nos; esakinan ta...
Colornan cu ta subi bo animo y ta yudabo haya paz...
Ora cu un persona ta deprimi of cu algun enfermedad terminal, e color cora lo yud’e conecta cu tera y e gananan di biba,...
Cacique a lanza un rom nobo: Moneda de Oro
CARACAS, Venezuela - Ken no conoce Ron Cacique. Akinan na Aruba e rom aki ta hopi gusta, no for di awo, pero for di...
Cambia di color di iris lo tarda solamente 30 seconde
SAN JOSE, Costa Rica - E oftalmologo Costaricense, Claudio Orlich, a anuncia cu e laser cu ta permiti e cambio di color di e...
Pordon ta un actitud cu ta yuda mehora e salud
Pordon ta un acitud sano cu por yuda regula e hormoonnan cu den exceso of pa tempo prolonga ta afecta salud di personanan. Esaki ta...